Ørestad.net: Universitetskvarterets Grønning har fået velkomstskilte ved indgangene\nSådan ser det nu ud, når man besøger Grønningen fra Kaj Munks Vej. Foto: GFS Ørestad\nGrundejerforeningen har fået opsat skilte ved seks af indgangene til parken.\nBestyrelsen i Ørestad Universitetskvarter vil gerne gøre parkens brugere mere opmærksomme på de faciliteter og oplevelser, grundejerforeningen har udviklet på Grønningen. Det gælder blandt andet naturcontaineren, trækfærgen, insekthaven, hængekøjerne, boldbanerne, bålpladsen, mv.\nUd over at pege brugere i retning af parkens aktivitetsmuligheder skal skiltene sætte fokus på de lokale ordensregler og hjælpe til, at der bliver taget god hånd om parken, som bliver brugt af områdets beboere, ansatte og besøgende.


Journalisten Høj arbejdsløshed blandt fotografer, grafikere og freelancere - Journalisten\nHøj arbejdsløshed blandt fotografer, grafikere og freelancere\nLedigheden i Journalistforbundet er faldet, men nogle faggrupper kæmper fortsat med en arbejdsløshed på omkring 20 procent. Fjernelsen af portostøtten til fagbladene er en af årsagerne. ARBEJDSLØSHED. Det går langsomt den rigtige vej med beskæftigelsen for medlemmerne af Dansk Journalistforbund (DJ).\nLedigheden i Journalistforbundet er faldet, men nogle faggrupper kæmper fortsat med en arbejdsløshed på omkring 20 procent. Fjernelsen af portostøtten til fagbladene er en af årsagerne.\nARBEJDSLØSHED. Det går langsomt den rigtige vej med beskæftigelsen for medlemmerne af Dansk Journalistforbund (DJ). Arbejdsløsheden toppede i december 2003 med en beregnet fuldtidsarbejdsløshed på 10,3 procent. I december 2004 var samme tal faldet til 9,9 procent. Men bag gennemsnittet gemmer sig nogle grelle ledighedstal for flere specialgrupper i DJ:\nHos Fotograferne og Visuelt Forum er omkring 20 procent af medlemmerne ledige, hvis man omregner ledig-heden til fuldtidsstillinger. I TVGRUPPEN ser det ikke meget bedre ud med 14 procent, mens FreelanceGruppen har en beregnet fuldtidsledighed på 13 procent.\nDet viser de nyeste tal fra DJ.\nDe fire faggrupper tæller sammenlagt en fjerdedel af medlemmerne i DJ, hvis man ikke medregner forbundets elevmedlemmer og pensionister, som jo ikke er berørt af ledighed. Fraregner man de fire grupper med den højeste arbejdsløshed, viser det sig, at de resterende medlemmer af DJ slås med cirka otte procent ledige – omregnet til fuldtidsstillinger.\nFormanden for FreelanceGruppen, Kenneth Wöhlisfelt, er ikke glad for at høre de høje ledighedstal.\n»Det er for højt. Min værste forudanelse går desværre i opfyldelse,« siger Kenneth Wöhlisfelt.\nHan mener, at den stigende arbejdsløshed blandt andet skyldes, at mange nyuddannede uden job melder sig ind i FreelanceGruppen.\n»Det er jo bedre at sige, at man er freelancer, end at man er arbejdsløs. Det er meget forståeligt,« siger formanden for FreelanceGruppen.\nHan har dog selv nok at lave og har sin egen opskrift.\n»Jeg er sådan et multimediemenneske. Jeg laver tv, web og skriver lidt. Det betyder, at jeg ikke kun har én hest at ride på. Og det tror jeg er den måde, man som freelancer kan overleve på – at have mange kompetencer,« siger Kenneth Wöhlisfelt, der derfor er godt tilfreds med, at FreelanceGruppen arbejder tæt sammen med Journalistforbundets Udvikling & Kompetence (tidligere JobService).\nVærst står det til for medlemmerne af Visuelt Forum, som ifølge forbundets seneste tal har en fuldtidsledighed på 19,8 procent, mens hele 29,3 procent er berørt af ledighed.\nFormanden for Visuelt Forum, Karen Hedegaard, understreger, at tallet havde været lavere, hvis man også havde medregnet i-medlemmerne (interesse-medlemmer, der ofte er medlemmer af en medarbejderforening).\n»Men det ændrer altså ikke ved, at tallet er alt, alt for højt,« siger Karen Hedegaard, der nævner fjernelsen af portostøtten i marts sidste år som en væsentlig årsag til, at næsten hvert tredje af hendes medlemmer er berørt af ledighed.\nPå spørgsmålet om, hvad der skal til for at få flere grafikere i arbejde, er hendes korte svar:\n»Efteruddannelse, efteruddannelse og efteruddannelse.«\nDet er konsulent Per Nielsen i DJs Udvikling & Kompentence i udgangspunktet helt enig i.\n»Jeg er ikke blind tilhænger af, at man bare skal blive dygtigere og dygtigere inden for sit snævre fagområde. Et godt råd er at gøre sine kompetencer bredere og dermed blive mere attraktiv for en større del af arbejdsmarkedet.\n– Vil I foretage jer noget målrettet for de her grupper, som har en høj arbejdsløshed?\n»Ja, det vil vi, og det sker bedst i dialog. Vi prøver hele tiden at være opmærksomme på den slags forskelle,« siger Per Nielsen, men understreger, at der ikke er ressourcer til at sætte al energien ind på kun de mindre grupper.\nIndsatsen for ledighedsramte grupper vil blandt andet være at afholde kurser og forsøge at påvirke Den journalistiske Efteruddannelse til at målrette efteruddannelse til mindre faggrupper.\nFølgende specialgrupper i Dansk Journalistforbund har flest ledige:\nFotograferne (fotografer og billedteknikere, der primært er beskæftiget inden for områderne reklame, kommunikation og information. Altså ikke pressefotografer, som er i Pressefotografforbundet): Medlemmer: 414 / beregnet fuldtidsledige: 85 (20,5 %)\nVisuelt Forum (grafikere, grafiske designere, nyhedsgrafikere, illustratorer, web-designere): Medlemmer: 202 / beregnet fuldtidsledige: 40 (19,8 %).\nTVGRUPPEN (idéudviklere, tv-fotografer, manuskript-forfattere, producere og andre inden for tv-miljøet, der ikke er tilknyttet en medarbejderforening): Medlemmer: 264 / beregnet fuldtidsledige: 37 (14 %).\nFreelanceGruppen: Medlemmer: 1.463 / beregnet fuldtidsledige: 189 (12,9 %).\nKilde: De seneste tal fra Udvikling & Kompetence. Opgørelsen gælder personer, der både er medlemmer af DJ og Journalistforbundets A-kasse.


violehtgaynor er i en offentlig chat\nVed at klikke på knappen, vil løfte violehtgaynor til første position på forsiden i 60 sekunder. I denne periode vil din models chatrum blive meget mere synlig og utrolig populær! En notifikation vil blive vist i chatten, som både modellen og andre brugere kan se – og de vil være meget taknemmelige.\nKære Guest567765, Du har uheldigvis ikke nogle modeller på din liste. Vi anbefaler, at du går ud på siden og får nogle nye venner. Du kan finde den komplette liste over vores modeller på forsiden.


Dødehavsfolket udvandrede til ørkenen i protest - Religion.dk\nDødehavsfolket udvandrede til ørkenen i protest\nArkæolog Kim Bowes fra Princeton University fremviser gamle keramiske potteskår, fundet ved en udgravning nær ved Det Døde Hav. Det er dette område nogle forskere mener, kan have været det stedet hvor den jødiske sekt, essæerne har boet. Udgravningen ved Ein Guedi består 22 stenbygninger og dateres tilbage til det 1. århundrede e.Kr.. Foto: .com\n5. marts 2012, kl. 0:00\nDe fleste forskere er enige om, at den jødiske gruppe essæerne opstod som en udbryderbevægelse fra templet i Jerusalem. En række historiske begivenheder, der fandt sted for over 2000 år siden, peger desuden på, at det er den selvsamme gruppe der står bag de berømt Dødehavsruller\nEn række af politiske, religiøse og kulturelle begivenheder, der fandt sted for over 2000 år siden, har været afgørende for essæernes, og dermed Qumran-menighedens opståen og eksistens.\nDen historiske kontekst omkring de omtalte Dødehavsruller kan derfor hjælpe med til en bedre forståelse af både folket bag Dødehavsrullerne og den særlige jødiske gruppe, de tilhørte, nemlig essæerne.\nLÆS OGSÅ: Essæerne - folket bag Dødehavsrullerne\nDet andet tempels tid er betegnelsen for en vigtig periode af jødedommens historie. Denne periode varer fra omkring 539 f.Kr. til cirka 70 e.Kr. Jødedommen i det andet tempels tid var en dramatisk periode, der blandt andet endte med store jødiske oprør mod romerne.\nLÆS OGSÅ: Udviklingshistorie for jødedommen\nSærligt i to historiske perioder, Makkabæeropstanden og Hasmonæerriget, der fandt sted fra begyndelsen af det andet århundrede f.Kr. og frem mod vores tidsregnings begyndelse, ser man en udskillelsesproces blandt jøderne. Heraf mener man, at den jødiske gruppe essæerne stammer. De fleste forskere er i dag enige om at folket bag Dødehavsrullerne var essæere.\nJødisk opstand generobrer templet i Jerusalem\nDa Palæstina efter at have været under ægyptisk herredømme i den ptolemæiske periode fra 323-198 f.Kr. kom under syrisk herredømme, blev det begyndelsen til en ny og mere turbulent periode for jødernes vedkommende. Det syriske herredømme varede fra 198 til 142 f.Kr.\nEfter den relativt rolige periode under ptolemæernes og seleukidernes overherredømme blev jøderne mere og mere trængte. Under den daværende seleukidiske konge, Antiokus 4. Epifanes, begyndte konflikterne omkring ypperstepræsteembedet i Jerusalem, der senere skulle vise sig at få stor betydning for dele af den jødiske befolkning.\nDa Antiokus indførte et forbud mod den jødiske religion, betød det, at de påkrævede jødiske praksisser såsom tempelofringer, overholdelse af sabbatten, omskærelse og besiddelse af Moseloven, nu ville medføre dødsstraf. Antiokus opførte tilmed et Zeus-offeralter oven på brændofferalteret i Jerusalems tempel og indviede det nye alter til ofringer af urene dyr.\nDa det, som senere blev kendt som Makkabæeropstanden (167-143 f.Kr.), brød ud, var det en reaktion på Antiokus religionsforbud og vanhelligelse af templet (168 f.Kr.). Opstanden har fået navn efter dens første lederfigur Judas Makkabæeren (165-161 f.Kr.).\nOprøret havde primært til formål at få genetableret jødisk kult i templet i Jerusalem. Da det efter få år lykkedes Judas at trænge syrerne tilbage fra tempelområdet, blev det muligt at genindvie templet til jødisk kult i år 165 f.Kr.\nI 162 f.Kr. opnåede jøderne igen religionsfrihed. Da Judas faldt i kamp, blev ledelsen overtaget af hans bror Jonatan. Men da Jonatan i år 152 f.Kr. lod sig udråbe som ypperstepræst under løvhyttefesten, blev en gruppe jøder stærkt utilfredse. Jonathan var af præstelig, men ikke ypperstepræstelig familie, hvilket stred imod den kultiske renhed, der krævedes inden for visse jødiske kredse. Denne hændelse har muligvis spillet en afgørende rolle i forudsætningen for essæernes historiske oprindelse.\nMogens Müller, dansk professor i teologi, skriver følgende om dette:\nDet er den almindelige opfattelse, at Jonatans overtagelse af ypperstepræsteembedet førte til et skisma i Jerusalem, hvor en gruppe af det højere præsteskab, måske anført af den detroniserede ypperstepræst, udvandrede.\nDe fleste forskere er enige om, at den jødiske gruppe essæerne opstod som en udbryderbevægelse fra templet i Jerusalem. Der synes ikke at herske tvivl om, at der har været en form for krigerisk konflikt i Jerusalem på dette tidspunkt, og at en gruppe jøder efter al sandsynlighed har afvist den nye ypperstepræst som illegitim på grund af hans baggrund i en ikke-ypperstepræstelig familie.\nEndnu en periode med jødiske uroligheder\nDet hasmonæiske kongedømmes periode varede indtil romernes erobring af Jerusalem i 63. f.Kr. Hasmonæerriget er kendetegnet ved, at ypperstepræsten og kongen er lig én person. På sin vis er det et lånt træk fra den hellenistiske kultur, hvor man havde et sakralt kongedømme.\nDenne tid er en stærkt ekspansiv periode, der er præget af såkaldt tvangsjudaisering, hvor store dele af den mandlige befolkning tvinges til at lade sig omskære og blive jøder.\nDet er altså under Makkabæeropstanden og Hasmonæerriget fra begyndelsen af det andet århundrede f.Kr. og frem mod vores tidsregnings begyndelse, at man ser en udskillelsesproces blandt jøderne. Visse jøder er mere venligt stemte over for de hellenistiske strømninger end andre.\nBlandt de jøder, der forholdt sig kritisk, var de to jødiske retninger, farisæerne og esseærne. Begge retninger har stået afvisende over for først makkabæernes, siden hasmonæernes kombination af konge og ypperstepræsteembedet.\nUoverensstemmelserne omkring ypperstepræsteembedet og den øgede hellenisering af jødedommen førte til, at essæerne udskilte sig fra den resterende jødiske befolkning. Dette er en vigtig baggrund for at kunne forstå folkene bag Dødehavsskrifterne - Qumranmenigheden.\nArtiklen bygger på: Hjort, Birgitte Graakjær, 2003: Makkabæeropstanden Hasmonæerriget , s. 46-58 Ejrnæs, Holst og Müller, 2003, s. 18-21


Beskyldninger om stemmerod - Energy Supply DK\nBeskyldninger om stemmerod\nViborg Fjernvarme sætter advokat på sagen\nForeningen Denfo har gennemgået reglerne om tildeling af stemmer til generalforsamlinger i Viborg Fjernvarme, da foreningen via en unavngiven kilde har fået mistanke om uregelmæssigheder i vedtægterne.\n- I Viborg Fjernvarmeselskab har det vist sig at være rod i stemmefordelingen blandt selskabets forbrugere. Konsekvensen kan være, at bestyrelsen nu må træde tilbage og at selskabet skal igennem et omvalg, skriver foreningen på sin hjemmeside.\nForeningen forventer nu, at der bliver ryddet om i det, som bestyrelsen og generalforsamlingen har besluttet, står der ligeledes på hjemmesiden.\nHos Viborg Fjernvarme er man allerede gået i gang med at undersøge sagen. Det gjorde selskabet allerede ved modtagelsen af brevet.\n- Vi har nu tilgået vores advokat for at finde ud af, om der er noget om sagen. Det skal undersøges, når der sås tvivl om stemmefordelingen. Vi har ikke noget at skjule, siger bestyrelsesformand i Viborg Fjernvarme Klaus Keller til Energy Supply.\nKlaus Keller fortæller ligeledes, at der endnu ikke er taget stilling til, hvad der skal ske, såfremt i fald det viser sig, at noget ikke stemmer.\n- Hvis det viser sig, at der er noget galt med vores vedtægter, så skal det selvfølgelig rettes. Vi har ingen interesse i at køre med vedtægter, der ikke er i orden, siger han.\nIndtil videre maner han dog til besindighed, da undersøgelsen af vedtægterne stadig pågår, og at alle tre stemmegrupper på generalforsamlingen har godkendt vedtægterne.\nHan tilføjer endvidere, at han ikke har nogen anelse om, hvad eller hvem, der er katalysator for Denfos undersøgelser.\nMere om: Denfo | stemmefordeling | Viborg Fjernvarme\n18. december 2018 06:52\nOg Denfo har sikkert ikke et eneste medlem fra Viborg. (foreningen har kun ca 600 medlemmer i alt i hele landet)\nHvorfor er det så at Denfo blander sig i en generalforsamling ved Viborg Fjernvarme ?\n18. december 2018 12:50\nJo, DENFO har flere medlemmer i Viborg, der har fjernvarme.\n"Hvorfor er det så at Denfo blander sig i en generalforsamling ved Viborg Fjernvarme ?"\nFordi vores medlemmer i Viborg, der har fjernvarme, har bedt os om det - er det så svært at forstå Jakob?\n18. december 2018 14:03\nDet gode spørgsmål må blive - hvorfor blev spørgsmålet ikke stillet på generalforsamlingen ?\nOg selvfølgelig hvilken vægt man skal tillægge en forening som Denfo, med så få medlemmer ?\n18. december 2018 14:51\n"Det gode spørgsmål må blive - hvorfor blev spørgsmålet ikke stillet på generalforsamlingen ? "\nFordi kun nogle få udvalgte har haft kendskab til et advokatnota / læsevejledning til foreningens vedtægter - og når det er selv samme advokat, der er dirigent på generalforsamlingerne kan spørgsmålet vendes om - hvorfor har advokaten tilladt, at der stemmes med forkert stemmeantal.\n"Og selvfølgelig hvilken vægt man skal tillægge en forening som Denfo, med så få medlemmer ?"\nTja, det vil fremtiden jo vise, når DENFO / DENFOs medlemmer tager skridtet helt ud og politianmelder den nuværende bestyrelse.\n18. december 2018 16:34\nOk - En læsevejledning til vedtægterne synes at være noget overvurderet, når alle kan finde vedtægterne frit tilgængelige på internettet https://www.viborg-fjernvarme.dk/media/1...\nDet ligner lidt tidligere sager Denfo har været involveret i.\n18. december 2018 16:36\nIkke desto mindre er der en læsevejledning, som du kan finde her:\n18. december 2018 17:28\nInteressant hvor kompliceret det kan gøres.\nI stedet kunne man have fulgt det oprindelige princip fra andelsbevægelsen med, at “man stemmer efter hoveder og ikke efter høveder”\nDer er imidlertid ikke grund til at antage, at den valgte løsning og afholdte generalforsamling ikke er lovlig. Tilmed er alle de repræsenterede grupper på generalforsamlingen enige om beslutningerne, så hvad er problemet ?\n18. december 2018 18:10\n"Der er imidlertid ikke grund til at antage, at den valgte løsning og afholdte generalforsamling ikke er lovlig. Tilmed er alle de repræsenterede grupper på generalforsamlingen enige om beslutningerne, så hvad er problemet ? "\nDet siger deres egen advokat ellers - så Jakob sæt dig ind i sagen - så kan vi fortsætte diskussionen.\nKære Boe Carlslund-Sørensen.\nDer er ifølge de fremlagte oplysninger ikke nogen der har udtalt, at den afholdte generalforsamling ikke er lovligt. Andet end Denfo selvfølgelig .\nDet synes mest af alt, som Denfo er en platform for Boe Carlslund-Sørensens brok og ikke andet.\nHvad sker der hvis Viborg Fjernvarme gør krav gældende overfor Denfo for uberettiget klage og injurierende beskyldninger ?\n18. december 2018 20:31\nJakob - hvis du havde sat dig ind i hele sagskomplekset, så havde du opdaget, at de 2 boligselskaber ikke køber varme af Viborg Fjernvarme, da de har kontrakt med Energi Viborg, som skal levere 100 % af deres varmebehov. Det kan derfor undre, at de overhovedet kan være medlem af Viborg Fjernvarme end sige have stemmeret.\nMen som sædvanlig løber du med halve sandheder osv.\n18. december 2018 21:14\nJamen Boe Carlslund-Sørensen er du ikke klar over at der for flere år siden er lavet en tværministeriel rapport om 3. parts adgang til fjernvarmenettet ?\n18. december 2018 22:01\nJo, men det gør ikke boligselskaberne til fjernvarmekunder hos Viborg Fjernvarme. Viborg Fjernvarme ligger kun distributionsnet til boligselskaberne distribution af varme til deres lejere.\nUddrag fra Viborg Fjernvarmes egen advokats skrivelse:\n"I forbindelse med vores tidligere drøftelser af fortolkningen af, hvordan boligforeningernes stemmer skal opgøres på generalforsamlingen, skal vi her komme med vores vurdering af de eventuelle konsekvenser af, at boligforeningerne formentlig har haft flere stemmer, end vedtægterne tilsiger, at de burde have haft.\nHvis boligforeningerne har fået for mange stemmer kan dette have påvirket resultatet af afstemninger på Viborg Fjernvarmes generalforsamlinger. Vi har ikke gennemgået de mange beslutninger på de forskellige generalforsamlinger for at konstatere, om der kunne være blevet et andet udfald med et lavere antal stemmer til boligforeningerne, men det må antages at være tilfældet i nogle tilfælde henset til at forskellen mellem de stemmer boligforeningerne faktisk har fået og måske reelt er berettiget til ved en mere korrekt fortolkning af vedtægterne er markant."\n19. december 2018 03:50\nOm der er et kundeforhold eller ej er ikke betinget af om der aftages fjernvarme. Det er betinget af at der findes rørforbindelser, afspærringsmulighed og måler. Det fremgår af Varmeforsuningsloven §20 .\nDet fremgår desuden af artiklen at der har,været enighed, og så er antal stemmer jo ret ligegyldig.\n19. december 2018 10:56\nJakob - når det gælder stemmeret og antal stemmer, så er det foreningens vedtægter, der gælder. Og de er udformet på en sådan måde, at en tidligere bestyrelse har følt det nødvendig at få udarbejdet en "læsevejledning", hvilket i sig selv er bekymrende. Når så læsevejledningen holdes skjult for medlemmerne, så bliver det faktisk bekymrende.


En Urban Explorers bekendelser: Fotografering forladte steder\nFotografering er for mig en stor del af Urban Exploration. Har stor fornøjelse af at fremvise billeder på nettet og i fotokonkurrencer. Har finpudset stilen de sidste par år og billederne begynder så småt at kunne klare sig blandt de andre indsendte i de større konkurrencer.\nHar haft glæden ved at fremvise mine billeder for større forsamlinger. Dette er dog ikke så let som man skulle tro, men arbejder stadig på at gøre det mere spændende for folk som ikke kender noget til Urban Exploration. Skulle du kende et sted som mangler et lille show skriver i bare ;-)\nMit 20D og 30D følger mig altid. Håber at få plads i budgettet til en 50D i 2009.\nBruger næsten altid mit Canon 10-22mm objektiv, men vil i det nye år fokusere mere på detaljer ved at bruge Canon 30mm/1.4.\nDet er ofte meget mørkt i de forladte bygninger. Så bruger stativ til de lange lukketider og en maglight til at belyse med. Aldrig flash, da det smadre stemningen i billederne.\nLidt billeder fra arkivet:\nEtiketter: 2008, fotografi, urbex\nHej Jan Emil. Faldt tilfældigvis over dit site - total fed oplevelse ! Anyway - jeg tænkte på et sted du burde have med på listen ; Priorparken i Glostrup (det gamle NKT) - desværre er det nok ved at være for sent, men prøv at checke det ud alligevel...\n8. maj 2009 kl. 21.57


Behold plastaffaldet i dagrenovationen - sn.dk - Forsiden - Roskilde-området - Roskilde Avis - Roskilde Avis Læserbreve\nArtiklen: Behold plastaffaldet i dagrenovationen\nBehold plastaffaldet i dagrenovationen\nRoskilde Avis Læserbreve - 03. oktober 2019 kl. 19:23\nRoskilde har endnu ikke frasortering af plastic og det syntes jeg vi skal blive ved med, for vi genanvender plastaffald i vores store forbrændingsanlæg hvor det bliver til el og fjernvarme.\nPolitiske miljøflipper har fået København og andre kommuner til at frasortere plastic selv man ikke har noget at bruge det til. Det bliver kørt til Tyskland der bruger lidt af det, og som det ses i TV sender resten ca 2/3 dele til Malaysia og Indonesien . Hvor det bliver brugt til brændsel i små virksomheder, der hverken har kontrol med folks helbred eller røgrensningsanlæg der forurener atmosfæren.\nVi skal ikke sortere affald før der er behov for det sorterede og genanvende, for mange år siden havde de en dyr ordning i Frederikssund hvor madaffald blev sorteret fra indtil der var nogle der opdagede at det røg i samme bunke som det øvrige.\nStop med at sende plastic til Tyskland hvor vi ikke ved hvor det havner få en aftale med Energitårnet i Roskilde om at brænde det indsamlede plastic indtil der findes en fornuftig anvendelse af plasticen.\nBrug hellere kræfterne på at formindske plastic, skift bæreposer ud til papir, brug papbakker til jordbær og anden frugt, papir poser til chips, brug glasflasker til vaskemidler og rengøringsmidler. Sådan kan man blive ved.\nGl. Landevej 32, 2 tv


Danskerne skaber trafikkaos i Flensborg - FLA : FLA\nDanskerne skaber trafikkaos i Flensborg\n12-05-2017 | 16:48 | af Niels Anton Heilskov\nDanskernes trafikvaner skaber trafikpropper i Flensborgs bymidte. Store Bededag skete det igen. Byen håber danskerne vil tænke i alternative baner.\nDet sker nærmest hver weekend, når danskerne nord for grænsen skal til Flensborg, og det skete også Store Bededag. Den nordlige del af byen fra Åbenrågade og langs med Skibsbroen var en stort set fastfrosset mosaik af biler, der forsøgte at komme frem mod deres fælles mål Flensborgs historiske bymidte.\nI midten af den lange, dovne slange af biler fyldt med stressede chauffører står by-talsmanden for Flensborg, Clemens Teschendorf, på fortorvet foran skibsfartsmuseet og ser på. Han er ærgerlig over situationen, som han mener kan forbedres.\n– Det er helligdag, men det sker jo nærmest hver weekend, og det er selvfølgelig ikke optimalt. Men for det meste klarer vi den, så det ikke er så slemt, men her ved Skibsbroen er der lidt en flaskehals, forklarer Clemens Teschendorf.\nHan mener, at danskerne måske kører lidt for meget efter gamle indgroede mønstre, der gør, at for mange vælger at køre langs med Åbenrågade, når de kommer fra grænsen i Kruså.\n– Det er nok noget der ligger i mange fra tidligere tider, men nu har vi udbygget vores infrastruktur og vi håber, at folk vil begynde at tænke sig om, og køre til Exe og parkere, siger Clemens Teschendorf.\nGratis parkeringspladser står tomme\nMens vi taler med Clemens Teshendorf ved middagstid er parkeringspladsen ved Skibsbroen blevet fyldt op. Sidste år blev der sat afspærringer op i midten af pladsen for at undgå parkeringskaos, men Clemens Teschendorf synes, at det er underligt, at der kan være så meget kamp om de betalte parkeringspladser på havnen, når der er gratis af slagsen på Exe.\n– Tanken er at folk skal køre ad B200 og så dreje af og køre ned til Exe. Derfra kan de så gå ned til bymidten. Så kan de bruge tiden i byen i stedet for at bruge tiden på at lede efter parkeringspladser, forklarer Clemens Teschendorf.\nSærligt ved juletid gør byen meget ud af at fortælle folk, at der andre steder at parkere end nede på havnen. Og faktisk er byen også tilfreds med parkeringsmulighederne.\n– Vi har ikke planer om, at der skal opstå flere parkeringspladser. Vi synes faktisk, at vi har et godt antal, når man både kigger på Exe, Banegården, Skibsbroen og de store parkeringshuse i byen, siger Clemens Teschendorf.\nRotter i Flensborgs bypark\nFire talsmænd kræver forklaring på sh:z-rokade


De bedste pakkerejser til Hazleton - TripAdvisor\nPakkerejser til Hazleton\nFlyrejser til Hazleton\nBedste pakkerejser til Hazleton, Pennsylvania\nRejser til Hazleton\nVil du reservere en rejse til Hazleton? Uanset om du leder efter en romantisk weekend, en familieudflugt eller en ferie med alt inklusive, gør feriepakkerejserne til Hazleton på TripAdvisor planlægningen af din rejse enkel og overkommelig.\nFind den perfekte pakkerejse til Hazleton på TripAdvisor ved at sammenligne priser på hoteller i og flyrejser til Hazleton. Rejsende som dig har skrevet 2.433 anmeldelser og offentliggjort 761 personlige billeder af hoteller i Hazleton. Book din rejse til Hazleton i dag!\nFamilievenlige hoteller i Hazleton\nBillige hoteller i Hazleton


Revolution Music - Viser artikler med tag: The 13th Beast\nFor bands med mere end 30 år på bagen er det ingen overraskelse, at der har været mange udskiftninger i besætningen, men Malevolent Creation har haft usædvanligt mange; når man kigger på listen over tidligere medlemmer får man nemt fornemmelsen af, at alle navne indenfor Dødsmetal på et tidspunkt har været med. Til bandets trettende studiealbum har Phil Fasciana således (igen) skiftet resten af bandet ud …\nDet har selvsagt ikke resulteret i musikalske ændringer; med bandets historie in mente og Fasciana som ankermand holdes der fast i den klassiske Death Metal. Og selvfølgelig indeholder numrene både tunge og seje guitarriffs, ligesom rytmesektionen virkelig hamrer igennem – energi er ikke ligefrem en mangelvare. Det er den heller ikke hos Lee Wollenschlaeger, som growler og brøler overbevisende nok til, at jeg ikke savner den afdøde Bret Hoffmann.\nPå papiret er der lagt op til et album, der lever op til titlen som bæst, og Dan Swanö har endda fremtryllet en virkelig gennemført produktion. Alligevel formår ”The 13th Beast” slet ikke at brænde igennem, det hele virker ordinært og uden det personlige touch, som man med rette kan forvente af et navn som Malevolent Creation. Det efterlader mig skuffet, men også med bange anelser for, om Fasciana og Co. er løbet tør for ideer.\nSamlet spilletid: 49:26


Stabilgrus 0-32mm - Billigt stabilgrus 0-32mm løst og i bigbag\nStabilgrus 0-32 mm anvendes som det stabiliserende lag i alle former for arealer hvor der f.eks. skal være gangstier, cykelstier, køre biler eller andre former for trafik. Hos GrusDirekte.dk kan du bestille stabilgrus 0-32 mm i bigbags eller som løst leveret i hele Danmark. Vores bigbags med stabilgrus leveres fra 250 kg og op. Se priser og udvalg herunder.\nStabilgrus 0-32 mm til stabilt underlag\nVed anlægsprojekter til indkørsler, gangstier, cykelstier og steder med trafik, er det meget vigtigt, at der lægges et stabiliserende lag, da det er det eneste materiale som er det bærende element. Hvis der ikke bruges stabilgrus vil der forekomme kørespor eller andre former for skader i belægningen, som vil ødelægge evt. sten.\nStabilgrus anvendes under næsten alle typer belægninger hvor der skal være trafik. Så uanset om du skal ligge skærver, perlesten, asfalt eller betonsten, skal dette materiale anvendes. Du kan også bruge genbrugsstabil, som du kan læse mere om her. Hvis der skal være bil eller andre køretøjer på belægningen , skal der også anvendes bundsikringsgrus.\nDer lægges oftest 12 - 15 cm på en normal gangsti, men bruger man stabilgruset i indkørsler, skal der bruges op til 30cm. Mængden af stabilgrus afhænger, af hvilken trafikklasse der skal bruges på belægningen. Er det en alm gangsti hvor en cykel, barnevogn eller en græsslåmaskine er det tungeste element, betegnes det som en T0. Skal man etablere en ny indkørsel med privat biler, har du en trafikklasse T1. Skal der lægges fliser oven på laget med stabilgrus, skal også lægge et lag med afretningsgrus for at få en plan overflade. Du kan se vores udvalg af afretningsgrus her.\nHvad er stabilgrus\nStabilgrus er et bakke materiale og bliver udvundet i forskellige grusgrave i Danmark. Stabilgrus findes også i genbrugsmateriale som også kan bruges i både indkørsler, gangstier eller andre steder hvor der færdes trafik. Genbrugsstabil er et genbrugs produkt som består af andre materialer så som, mursten, tegl, asfalt eller beton. Det kommer ind til grusgraven i store stykker og bliver derefter knust til mindre stykker som så kan bruges til at bære altså stabil.\nSådan anvendes stabilgrus\nNår du lægger stabilgrus, er det vigtigt at det bliver vibreret og komprimeret med en pladevibrator, så det sætter sig ordentlig inden næste lag lægges ovenpå. I indkørsler skal der bruges en tungere pladevibrator end hvis det er til en gangsti. Stabilgrus sætter sig ca. 1-2 cm når det vibreres. Det er derfor meget vigtigt at man udlægger sit stabilgrus i overhøjde i forhold til den faste højde.\nVælg den rigtige mængde stabilgrus\nEr du i tvivl om, hvor meget stabilgrus 0-32 mm du skal bruge til din opgave, kan du med fordel anvende vores mængdeberegner. Du er naturligvis også velkommen til at kontakte os og spørge os til råd. Vi har mange års erfaring inden for branchen og vi vil gerne hjælpe dig med råd og vejledning.


Få svar på alle dine spørgsmål om 5G | Fordelszonen\nHome » Internet » Få svar på alle dine spørgsmål om 5G\nÅret er 1982. Ronald Reagan er USA’s præsident. Commodore 64 er lige blevet lanceret. Og i biograferne kan man se Steven Spielbergs “E.T.” på det store lærred. Men den måske største nyhed det år er alligevel noget andet. I 1982 blev det nemlig for første gang muligt at foretage opkald med en mobiltelefon. Helt uden kabler, som et vidnesbyrd om den totale telefoniske frihed. Eller i hvert fald starten på den. I 1982 blev der nemlig åbnet for NMT, eller Nordisk Mobilnetværk, der dækkede de fire skandinaviske lande og gjorde det muligt at ringe til og fra en mobiltelefon.\nGodt nok var der ikke meget fri bevægelighed over en mobiltelefon dengang, da vægten var høj og prisen ligeså. En Dancall 7000, en af de første mobiltelefoner på markedet, vejede eksempelvis syv kilo og havde en pris, der ville svare til godt 40.000 kroner i dag.\nNMT bliver i dag også kaldt 1G, altså første generation af det mobile netværk. Vi spoler tiden frem til 2021. Her arbejder teleselskaberne nu på højtryk for at åbne op for 5G, altså femte generation af det mobile netværk. Et netværk, der giver endnu højere hastigheder og større muligheder end nogensinde før. Og som også giver anledning til en hel myriade af spørgsmål: Hvad kommer 5G egentlig til at betyde for dig og din hverdag? Hvordan får du fingre i det? Og skal du nu til at købe nyt udstyr? Hvordan virker 5G, og er det egentlig farligt, som du måske har hørt? Alle de spørgsmål tager vi fat på i denne artikel, så du bliver helt klar til 5G-revolutionen.


Verdens udstilling i Ungarn 2013\nFilm klip - tryk her\nLars og Opal venter på deres tur Lars med Opal Morion BIR og Opal BIM\nLars og Co Co Co Co med Farmand Dommeren kikker på Co Co\nCo Co vinder i klassen Co Co ud og løbe med Far igen\nKlub udstillingen blev der ikke fundet BIR og BIM 1. vinderen af hannerne og 1. vinder af tæverne skulle ind og konkurrere med alle de andre racer\nSuper handling af gummibold Morion 1. vinder\nOpal med framand i ringen igen. Læg lige mærke til Opal's blik op til Lars, det er kærlighed\nLars er super god med Co Co Co Co fik både Cert og R- CACIB Så blev det babyernes tur igen\nVi siger tak til Lu og Legarth og Fanny D for lån af billeder\nBIR og BIM Babyer Her er vi lige kommet ud af storring og siger farvel til Lu og Legarth\nVores campinglejer på verdensudstillingen\nFra ø-kuller til Best In Show\nEfter en lang vinter, hvor vi var sneet inde for 3. år i træk og med eneste lyspunkt - Qela's 8 dejlige hvalpe, måtte der ske noget. Jeg havde fået Ø-kuller.\nDet mest fjollede jeg kunne finde på var at tilmelde Morion og Opal til Verdens udstilling i Ungarn, gjort som sagt, babyerne blev tilmeldt. Tilmeldings fristen blev udsat, og så fik jeg da også tilmeldt Co Co, der var ved at komme i pels igen. Nu skulle vi på socialiserings tur men babyerne.\nTiden nærmede sig for afgang til Ungarn, men først skulle vi lige på en dobbelt udstilling i Roskilde. Jeg havde det ikke godt, men en masse piller og så var vi klar til Roskilde. Det gik fint og vi hyggede os. Vi kom hjem søndag aften og mandag morgen tog Lars på øvelse. Jeg lå hjemme i sengen og kunne ikke komme ud af den, jeg ringede til Lars og han måtte komme hjem og hjælpe mig. Dagen efter blev jeg indlagt på Rønne sygehus. Desværre har de ikke speciel læger på Rønne sygehus, så jeg må vente de 2 næste måneder på at lægerne kunne finde ud af hvad jeg fejler. Men heldigvis var der er god læge, der fredag aften mente at jeg skulle have en kæmpe sprøjte i låret, og samme aften blev jeg sendt hjem. Lørdag morgen havde jeg det betydelig bedre, og vi pakkede autocamperen. Jeg mente at det nok var bedst at vi blev hjemme, da jeg syntes at det var et stort ansvar for Lars og køre så langt med 4 hunde, hvis jeg fik det dårligt igen. Men Lars holdt fast på at jeg havde glædet mig til turen, så vi skulle af sted.\nSøndag morgen sejlede vi til Tyskland og kørte syd på. Tirsdag middag var vi fremme på udstillings pladsen.\nSom det fremgår af billederne, så blev det til mere end en socialiserings tur, meget mere end vi havde drømt om. Tårerne har løbet, da Lars gik i ringen med Co Co og fik Cert og R-CACIB, der kunne jeg ikke holde tårerne tilbage, det var såååå stort syntes jeg, det var hele turen værd. Dagen efter var det selve Verdens udstillingen, og lykkelige var vi da vi stod med BIR og BIM baby, så kunne det ikke blive større. Men jeg tog fejl. I stor ring med Morion, var vi de første der blev pillet ud, i alt 6 hunde. 4. vinderen blev placeret - 3. vinderen blev placeret - 2. vinderen blev placeret og vi stod 3 hunde tilbage. Jeg var stolt, vi var blevet plukket ud blandt de 6 bedste babyer på Verdensudstillingen - det er flot syntes jeg. Pludselig blev Eurasieren råbt op over højtaleren som vinder. Jeg bukkede mig ned over Morion og så løb tårerne igen, det er så ubeskriveligt, hvilken følelse der løb igennem mig. Jeg var glad, stolt, lykkelig og på samme tid var det uforståeligt, her stod Morion og jeg på sejers skamlens 1. plads. Jeg er så taknemlig over at Qela og Brisko har lavet disse skønne babyer til os......TAK og en stor tak til de 2 dommere der placerede os som vindere.


Få hele kommunen på landkortet\nFremtidens branding af yderområderne er anerkendende og åben og skabes sammen med borgerne\nUdkanten af de danske kommuner trænger til positiv opmærksomhed, inden de bliver stemplet som sorte pletter, sovebyer eller andre nedsættende betegnelser. Den første kommunale brandingbølge har ikke i tilstrækkelig grad profileret omegnen og yderområderne, da fokus har været på hovedbyen, fyrtårne og profilprojekter og på kun at inddrage prominente borgere og eksperter. Det var rådhusets lukkede projekt til borgerne. I en tid med få ressourcer skal kommunerne satse på mangfoldighed og brande sig med borgerne og løfte hele kommunen frem. De aktive borgere, lokale netværk og områder udgør et potentiale, der kan blive en stærk del af kommunens branding og sikre, at hele kommunen kommer på landkortet. Og være med til at løse den største kommunale udfordring: At skabe mere udvikling for færre midler.\nFremtidens kommunebranding skal komme nedefra og benytte sig af en åben og anerkendende tilgang. Fokus skal være på social innovation og borgerinddragelse. De lokale og aktive borgere skal aktiveres og de positive historier identificeres, hvis disse glemte områder skal udvikles og blive en del af kommunens identitet. Særligt i en tid med pressede kommunale budgetter.\nTilgangen giver de lokale områder en skarpere profil, styrker kommunens samlede brand og forankrer det blandt borgerne. Ildsjælenes ideer og netværk kommer i spil, fortællingerne vælder frem og selvværdet kommer tilbage. Og sidst men ikke mindst får den danske innovation og iværksætterkultur, som Danmark skal leve af i fremtiden, også en hjælpende hånd.\nDen åbne og anerkendende tilgang har med succes været anvendt i forbindelse med udviklingen af bl.a. Vollsmose og styrkelsen af dette udsatte boligområdes image og beboernes selvværd. Ligeledes er der i forbindelse med Frivillighedens år i 2011 blev det udviklet og afprøvet en række metoder, der styrker og professionaliserer ildsjæle og frivilliges indsats i lokalområdet. Disse metoder, der er udviklet med støtte fra Realdania og Socialministeriet, kan med fordel anvendes i forbindelse aktiveringen og orkestreringen af kommunens lokale og aktive borgere.\nNye kommuner, nye identiteter\nDen 1. januar 2007 blev en lang række kommuner lagt sammen, og nye kommunenavne, byvåben og identiteter så dagens lys. I de følgende år havde de nye kommuner travlt med at få organisationen tilpasset, drifte og ikke mindst finde de påståede synergier og hæve serviceniveauet. I mange kommuner var der ikke overskud til de store samlende identitets- og brandingprojekter, slet ikke efter den økonomiske krise og øgede kommunale sparekrav.\nDen klassiske identitetsproces\nNogle kommuner havde dog alligevel overskud til at finde ind til deres identitet og synliggøre sig i årene efter sammenlægningerne, blandt andet Vejle, Viborg og Kalundborg Kommune. I disse projekter gik kommunerne klassisk til værks blandt andet med målinger af kommunens kendskabsgrad og image indadtil og udadtil. Processen var typisk en top-down proces, hvor myndigheder, institutioner, virksomheder, opinionsdannere og andre prominente personer blev inddraget. Resultatet blev ofte en mere eller mindre forudsigelig brandplatform, der er funderet på de klassiske grundpiller, det vil sige kulturelle fyrtårne, det gode handels- og erhvervsliv, turist- og naturattraktioner, optimal beliggenhed og uddannelsesmuligheder med videre. I nogle tilfælde tog hittepåsomheden over – ofte inspireret af Horsens’ succes med at brande sig som oplevelsesby – og man er blevet enige om at forsøge at tiltrække opmærksomhed med et enkeltstående spektakulært tiltag, der ikke umiddelbart er vokset ud af kommunens sande styrker og dna: ”Vi bygger et højhus, vi køber en skulptur, vi laver en musikfestival.” Den slags tiltag, der sjældent profilerer kommunen og giver gennemslagskraft på den lange bane.\nDen klassiske identitetsproces har sine fordele, men kommunen må blot ikke glemme det spor, der inddrager de lokale og aktive borgere. Faren er, at borgerne fra udkantsområderne af kommunen føler sig overset og ikke føler sig som en del af kommunen. Der opstår sorte huller på det kommunale landkort, for som et rammende citat siger: ”Det som ikke kommunikeres eksisterer ikke”. Det kan afføde utilfredshed, lavere selvværd, og at borgerne flytter uden at nye kommer til. Det er ærgerligt i en tid, hvor folk i tiltagende grad først vælger bostedet og derefter arbejdspladsen. Nettet og mobile arbejdspladser har gjort, at mange ressourcestærke og kreative mennesker arbejder mere hjemmefra og er villige til at pendle lidt længere, hvis det er. Den mulighed bør kommunerne gribe og profilere flere områder over for netop denne målgruppe.\nDe kulturelle lommer\nNår man sammenlægger kommuner, så starter den nye kommune forfra, når den skal skabe og opbygge en fælles identitet indadtil og et opdateret image udadtil. Det, kommunen har brugt mange år på at blive kendt for, skal indlejres i en ny fortælling. Udfordringen bliver ikke mindre af, at når man sammenlægger kommuner, så sammenlægger man også forskellige kulturer og selvopfattelser, som det kan tage lang tid at smelte sammen til én sammentømret kommunal identitet. Det ser man for eksempel ved fusioner af virksomheder, hvor man i mange år efter fusionen kan støde på kulturelle lommer med manglende engagement og forståelse for virksomhedens nye retning.\nSe omegnen som underbrands\nInden for branding opererer man med begreberne hovedbrands og underbrands. Den tankegang kan kommunerne også med fordel benytte sig af, når de fokuserer på deres omegnsbyer og -områder. Kommunen er hovedbrandet, mens de lokale områder kan ses som underbrands med deres egne profiler, der appellerer til forskellige målgrupper og behov og er med til at skabe et mere nuanceret og rigt samlet kommunebrand. Via subbrands rammes det særlige ved omegnen ind og bliver en naturlig og integreret del af profilen.\nHvis kommunen skal have borgerne fra omegnen og udkanten med til at styrke og bakke op om kommunens brand, så er det på med ja-hatten og med at udvise en oprigtig tro på, at beboerne og deres områder har et potentiale, som venter på at blive udfoldet og styrket. Set i lyset af den økonomiske krise og det lokale, udviklingsmæssige efterslæb er tiden kommet til en åben og anerkendende brandingproces, der er funderet på social innovation, borgerinddragelse og sociale netværk. En mere nuanceret og fintmasket proces, der kan ses som et relevant supplement til de mere klassiske brandingtilgange. Styrken ved sådan en proces er, at den inddrager omegnens aktive og engagerede borgere og forløser deres potentiale, så det indlejres i kommunens samlende fortælling. Processen skal også inddrage virksomheder, investorer og andre relevante partnerskaber for at få endnu flere ressourcer i spil med henblik på at realisere ideerne til alles bedste.\nFremtidens kommunale brands skal også skabes nedefra med borgerne og ikke kun oppefra til borgerne. Det giver et mere helstøbt, levende og slagkraftig, kommunalt brand, som kommunens borgere føler sig som en del af. Og så passer et sådant åbent og anerkendende spor som fod i hose til en tid, hvor de økonomiske ressourcer er knappe, og der er brug for alle gode kræfter og aktive borgere for at opretholde en høj standard i kommunerne.


Ny hestelov kan give positiv vækst\nDu er her: LandbrugsInfo > Heste > Lovgivning > Ny hestelov kan give positiv vækst\nDerudover vil det bidrage til at bevare et tusindtal af arbejdspladser på landet.\nDet er sund fornuft for hesteholdene, og så er det samtidigt et tiltrængt boost til en presset branche og til landets yderområder, hvis loven om hold af heste nu kan blive lavet om, så kravene til staldindretning lempes. Dermed undgår vi at miste mange hestehold, der ikke ville kunne honorere de fremtidige krav i loven, og derfor ville være nødsaget til at indskrænke eller lukke helt ned.\nDet siger Jørgen Kold, chef for SEGES Heste om det ændringsforslag til hesteloven, som netop er sendt i høring fra Miljø- og Fødevareministeriet.\nDet er sund fornuft siger Jørgen Kold. Vi mener, at en række af de krav, der skulle indfases i 2020 er alt for vidtgående i forhold til hvad der kræves for at hesten trives. Det tages der nu hånd om med det nye lovforslag.\n- Et eksempel er kravene til boksstørrelser fra 2020. Uden en lovændring vil vores standardbokse på 3m x 3m udelukkende kunne anvendes til ponyer. Det står i skarp kontrast til at disse bokse er anvendt til alle hestetyper i hele Europa i årtier uden at det har affødt et generelt trivselsproblem. Det er tydeligt, at sådan et krav var blevet for stramt, i forhold til hvad der er nødvendigt for hestenes velfærd.\n- Et andet eksempel er luftkvaliteten, hvor et rumfangskrav på 30 m3 nu foreslås ændret til, at man fokuserer på at den rette luftkvalitet er til stede, hvilket jo kan måles objektivt og reguleres med ventilation. En meget bedre løsning for heste og hesteholdere.\nDet er Jørgen Kolds opfattelse, at lovgivningen vil have stor betydning for sektorens fremtidsudsigter.\n- Jeg er meget glad for, at ministeren har lyttet til sektorens bekymringer og forstået, at de meget rigide krav til boksstørrelser, lysindfald osv. var for stramme. Man har fundet en vej, så god velfærd for dyrene kombineres med fleksible løsninger, som er mulige at leve op til for hesteholderne, siger Jørgen Kold.\nSEGES estimerer, at hestesektoren siden 2008 leverer ca. 3.000 færre arbejdspladser til den danske samfundsøkonomi, og det er i en branche, der årligt skaber omsætning for mere end 20. mia. kr. Siden 2008 er følproduktionen halveret og antallet af heste faldet fra 200.000 til 170.000. En udvikling som i høj grad hænger sammen med de skrappe krav i hesteloven som skulle opfyldes i 2020.\n- Uden en revision af loven vil den udvikling kunne fortsætte. Hvis vi mister yderligere 30.000 heste, hvilket ikke er et urealistisk scenarie, så ville det koste yderligere 3.000 jobs og 3. mia. i omsætning, siger Jørgen Kold.\nHan vurderer, at det for rigtig mange hesteholdere ville være umuligt at foretage de investeringer, som er nødvendige for at overholde de krav, som den nuværende lov stiller til hestebedrifterne fra 2020.\n- Kravene ville koste milliarder for sektoren at implementere fuldt og ikke nødvendigvis bidrage til øget hestevelfærd. Et andet problem er, at for mange af hesteholderne vil det reelt ikke kunne lade sig gøre at finansiere de nødvendige ombygninger – specielt med de præmisser der er for at låne penge med sikkerhed i fast ejendom i landdistrikterne, siger Jørgen Kold.\nPå enkelte områder vil SEGES gerne holde ministeriet til ilden. Det drejer sig f.eks. om et krav om at hestehold bør bestå af mindst to heste. Ministeriet har ikke afvist kravet, men vil se på det i den nærmeste fremtid, og det ser vi selvfølgelig frem til. Ligeledes er det anbefalet at nybygning af stalde opfylder de krav, som er stillet i den nuværende lovgivning, da mange allerede har indstillet sig på de nuværende krav i forbindelse med nyopførelser eller planlægning af disse. Endelig bedes ministeriet også om at genoverveje en anderledes håndtering af udegående heste uden læskur.\n- Jørgen Kold konkluderer dog, at de foreslåede ændringer til hesteloven er et stort skridt mod mere fornuftige rammer for hold af heste og afslutter med at understrege at hestefolk er meget optagede af at sikre hestene gode forhold.\nSidst bekræftet: 24-05-2016 Oprettet: 24-05-2016 Revideret: 24-05-2016


Tam lotto-weekend fik jackpotterne til at vokse | Lotto vindertal\nTam lotto-weekend fik jackpotterne til at vokse\nSkrevet den May 25, 2014 af admin • 0 Kommentarer\nDet var en noget skuffende lotto-weekend, resultatet taget i betragtning. Det lykkedes nemlig ikke en eneste spiller at gætte alle de udtrukne lotto vindertal, der kræves for at sikre sig en af de udbudte jackpotter. Dermed gik alle puljer videre til næste runde.\nDer var ellers millioner på højkant i både EuroJackpot og EuroMillions i fredags samt vores eget LørdagsLotto som blev udtrukket i går. Men spillerne måtte altså se skuffet til, mens samtlige puljer gik videre til næste spillerunde.\nEt lille lyspunkt var dog 2. præmien i EuroJackpot som havde formået at vokse til imponerende 3.144.753 kroner! Det er ikke hver dag, at EuroJackpot ser så store 2. præmier, så på trods af den udeblevne jackpot-vinder, er der alligevel en spiller der kan se frem til en rigtig god overraskelse og et ordentlig boost på bankkontoen!\nDe udtrukne lotto vindertal i EuroJackpot var 6, 21, 33, 37, 47 og tillægstallene 9 og 11.\nGlem ikke, at du om to uger kan spille med om €100 millioner i EuroMillions, når det populære lotto afholder sin anden Supertrækning i år den 6. juni!\nDu kan sikre dig en lottokupon til EuroMillions lotto her. Husk, at du først kan købe lottokuponer til EuroMillions Supertrækning efter trækningen tirsdag den 3. juni.\n← Kæmpe-jackpot i OnsdagsLotto vundet i Finland\nFøtex-medarbejder taget i lotto-snyd – sådan kan du sikre dig →


Telekræftværket - tryghed.dk\nHvert år får 500 unge stillet en kræftdiagnose i Danmark. Der er cirka 140 unge i kræftbehandling årligt på Rigshospitalet. Behandlingen varer typisk mellem tre måneder og to år afhængig af diagnose og sygdomsudbredelse. Når unge med kræft ikke er på Rigshospitalet eller indlagt i isolation på grund af smittefare, kan de mangle opbakning og støtte til at håndtere sygdommen og til at komme videre i livet. Denne donation skal bruges til at udvikle en patientstøttende app, der skal hjælpe de unge i håndteringen af psykiske og fysiske problemstillinger og samtidig tilbyde støtte i et fællesskab med andre kræftramte unge. Målet med projektet på sigt er at hjælpe unge med kræft til højere livskvalitet og empowerment.\n1.837.600 kr., år 2017\nVi er som oprindeligt antaget i gang med at udbrede og implementere app'en i hele Danmark. Et stort offentligt lancerings-event var planlagt til 1/4-20 men er nu udsat pga Covid19. Vi arbejder på en virtuel lancering med fokus på at inddrage hele Danmark.\nProjektet havde et ambitiøst mål om at skalere brugen af app'en op til at omfatte alle unge med kræft i Danmark. Pga. indførelse af GDPR i projektperioden, hvilket gav lange forsinkelser på datagodkendelse, er det først lykkedes os i dec.2019 at opnå godkendelse til at udbrede app'en til unge med kræft i hele Danmark.\nProjektet havde på forhånd lavet en interessentanalyse og en risikovurdering, alle udfordringer som opstod blev håndteret i henhold hertil. Forstyrrelser af projektet med ny GDPR var på ansøgningstidspunktet uforudset.


Slår nummer to og rykker op på tredjepladsen | viborg-folkeblad.dk\nSlår nummer to og rykker op på tredjepladsen\nMarie Høgh-Poulsen kunne sammen med holdkammeraterne fejre en sejr torsdag aften. Rækkens nummer to, Farsø HK, blev slået i Vibocold Arena. Arkivfoto: Morten Dueholm\nViborg HK's kvinder i 2. division besejrede på hjemmebane rækkens nummer to, Farsø HK. Værterne vandt med 25-21 efter uafgjort ved pausen.\n07 nov. 2019 kl. 20:41\n2. division: For fjerde gang i træk vandt Viborg HK's andethold på hjemmebane. Dermed er de grønblusede stadig ubesejret i egen hule i denne sæson.\nTorsdag aften gik det ud over rækkens nummer to, Farsø HK, som blev besejret med cifrene 25-21. Dermed rykker Viborg HK op på tredjepladsen i tabellen.\n- Farsø har normalt et godt forsvar, men vi fik hul på det. Farsø kæmpede fint og har et homogent hold, men jeg synes, at vi havde styr på tingene, sagde VHK-træner Tonny Hoberg.\nI første halvleg brugte Tonny Hoberg alle spillere på holdkortet, og det gjorde spillet lidt rodet. Ved pausen var stillingen 12-12.\n- Det gav noget uro, at jeg benyttede alle spillere, men jeg ville se, hvem der havde dagen. I anden halvleg spillede vi bare godt, og pigerne viste, at de kan skrue ekstra op for koncentrationen, når kampen skal afgøres, sagde Tonny Hoberg.\nHan fortæller, at en enkelt taktisk ændring i pausen var nok til at tage brodden af Farsø i anden halvleg. VHK begyndte at dække et skævt 5-1 forsvar og fik på den både stækket udeholdets bedste spiller.\nViborg HK førte med to-tre mål i det meste af anden halvleg, og det skyldtes ikke mindst Anne Hykkkelbjerg og Line Moestrup, som dannede et stærkt midterforsvar. Desuden spillede Clara Høgh-Poulsen en glimrende kamp i begge ender af banen.\nViborg HK - Farsø HK 25-21 (12-12)\nFor øjnene af landstræneren - VHK-back viste sig vældig VM-k...\nIkke nok rutine: Anna Kristensen vraget til VM-hold\nLykkelig nordmand: VM er det største nogensinde


Behandling – Dansk Søvnapnø Forening\nMålet med behandlingen er at opnå en uforstyrret søvn med normal vejrtrækning uden vejrtrækningspauser. Dette gøres ved at sørge for, at luftvejene ikke lukker til under vejrtrækning.\nDen mest almindelige behandlingsform er CPAP. Det er også den eneste behandlingsform der pt. er tilskudsberettiget – altså gratis for patienten.\nCPAP er en forkortelse af Continuous Positive Airway Pressure, som betyder konstant positivt luftvejstryk. Udstyret består af en maske, der med en slange er forbundet med en lille luftkompressor. Via masken skabes et lille overtryk i svælget, og dette holder luftvejene åbne. På denne måde fjernes både snorkelyd og vejrtrækningspauser (apnøer), og søvnkvaliteten forbedres.\nNår diagnosen søvnapnø er stillet på hospitalet eller søvnklinikken, får du her udleveret dit CPAP-udstyr.\nMange patienter oplever, at trætheden forsvinder og at livskvaliteten forbedres efter kun få nætters behandling. For langt de fleste vil brugen af CPAP-udstyret være en livslang behandling.\nTilvænning til CPAP\nDu kan have problemer med at vænne dig til CPAP-udstyret, men muligheden for en bedre søvn er stor, så vær tålmodig.\nDer vil med stor sandsynlighed bliver brug for justering af udstyrets indstillinger til netop dig – og også med hensyn til masker er der rigtig mange forskellige muligheder.\nDet er vigtigt at du holder en god og tæt kontakt med den søvnklinik du er tilknyttet – sammen kan I finde løsningerne og den rigtige optimering af behandlingen.\nEn indmeldelse i Dansk Søvnapnø Forening er oplagt. Foreningen arbejder for at forbedre behandlingstilbuddene for søvnapnøpatienter i Danmark og er altid klar med råd og vejledning til netop dig.\nHvis man er overvægtig, kan et vægttab resultere i færre apnøer og i nogle tilfælde kan et vægttab helt helbrede søvnapnøen. Vi ved dog også, at mange søvnapnøpatienter har svært ved at finde det fornødne overskud til at komme i gang med et vægttab.\nDen rigtige behandling for søvnapnø kan være netop det, der giver motivationen, energien og overskuddet.\nPositionstrænere kan hjælpe personer med let eller moderat søvnapnø, og hvor de fleste apnøer opstår når man ligger på ryggen. Med positionstræneren lærer man at ligge på siden, hvorved apnøerne kan reduceres eller helt fjernes.\nNogle få steder i landet tilbyder man at behandle med positionstræner, men lagt de fleste steder, er udgiften til en positionstræner for egen regning. En positionstræner koster i 2021 ca. 4.500 kr. Før man køber en positionstræner, bør man bede om mulighed for at teste den.\nTandskinner er behandlingsform, der endnu ikke ydes tilskud til. En tandskinne skubber underkæben en lille smule fremad og derved skabes der mere plads i svælget.\nDer er foretaget en del forskning omkring tandskinnebehandling som alternativ til CPAP-behandling og på nettet findes mange informationer.\nHvis CPAP-behandlingen ikke alene løser problemet med søvnapnø kan det i nogle tilfælde være en god ide at supplere behandlingen med en tandskinne.\nTandskinne-behandling kan også stå alene. De bedste resultater opnås ved let til moderat søvnapnø, men det har også i nogle tilfælde vist sig at kunne være effektfuldt ved svær søvnapnø.\nEn tandskinne skal altid tilpasses af en tandlæge med indgående kendskab til tandskinner til søvnapnø. Tandlægen skal sikre, at man ikke f.eks. får løse tænder eller kæbeleds-problemer pga. tandskinnen.\nNår man har haft sin tandskinne en tid så tilrådes det, at man kontakter sin søvnklinik for at få foretaget en kontrolmåling, der kan vise effekten af tandskinnen.\nOvervejer du at få fremstillet en tandskinne kan det være en god ide at spørge tandlægen om muligheden for at få nogle af sine penge tilbage hvis tandskinnen ikke har den forventede effekt. En tandskinne koster op til 10.000 kr. Pris og kvalitet følges som bekendt ofte ad.\nI nogle tilfælde tilbydes søvnapnøpatienter en operation. De mest almindelige indgreb er fjernelse eller reduktion af mandler, fjernelse af polypper eller opretning af en skæv næseskillevæg.\nDer findes på nettet mange forskellige forslag og tilbud til behandling af snorken og søvnapnø. I reklamerne skelnes der ofte ikke mellem snorken og søvnapnø. Noget virker måske mod snorken, men ikke mod søvnapnø. Der reklameres for næsedråber, næsebøjler, plastre til at sætte på næsen, snorkealarmer, snorkepuder, tungefremfører, samt billige tandskinner, som man selv skal tilpasse – der er mange forslag.\nFælles for de mange alternative forslag er, at effekten som oftest ikke findes veldokumenteret i forhold til behandling af søvnapnø.


Et tørklædeforbud skal vække den muslimske verden - Trosfrihed.dk\ntrosfrihed.dk » Forum » Samfund » Politik » Et tørklædeforbud skal vække den muslimske verden\n#802 - 04/06/2008 00:39 Et tørklædeforbud skal vække den muslimske verden\nMeldingerne er mange i den danske debat; ”urimelige tørklædeforbud”(Bodil Kornbech), ”Religionsfriheden er truet i Danmark” (Christian Alsted), ”overgreb på den religiøse frihed” (Peter Lodberg) etc. Forbuddet mod at dommere må bære tørklæde har vakt røre i de danske sind.\nFor 70 år siden befandt kulturradikalismen sig godt; den repræsenterede den progressive kulturkamp mod undertrykkelse i en tid, hvor nazismen kom tættere og tættere ind på livet af Danmark. På den ene side stod brandianismen og 1920’ernes kulturradikalisme og på den anden side den socialistisk-kommunistiske spire – sammen udgjorde de ”folkefronten”, som var et ”kulturelt våben” mod de autoritative og fascistiske kræfter, der langsomt sneg sig ind over Danmarks grænser. Danmarks ”Folkefront” stiftede landsforeningen ”Frisindet kulturkamp”, og i perioden 1935-39 udkom tidsskriftet, Kulturkampen, hvis formål var at styrke de humanistiske og demokratiske ideer og synspunkter. Set i bakspejlet kan det diskuteres, om ”Frisindet kulturkamp” gjorde en forskel i den danske befolkning, men ikke desto mindre igangsatte bevægelsen en debat om det, vi er fælles om, nemlig kulturen og menneskets velbefindende. Som bekendt medførte dette flere årtiers frigørelsesprocesser både inden for skoleområdet, seksualpolitikken og ligestillingsområdet.\nI dag ser debatten noget anderledes ud. Kulturradikalismen er ”død”, den eksisterer vel og mærke ude i periferien men gør ingen forskel. Hvor kulturradikalismen tidligere tog kritisk udgangspunkt i aktuelle problemer, befinder den sig i dag i et enten-eller. Og med den består hele solidaritets- og tolerancebegrebet, der i vor tids debat om religion i det offentlige rum med særlig fokus på tørklædet, kun kan sige enten-eller: Har vi religionsfrihed, må vi også være tolerante og vise respekt over for vore medmenneskers religion. Enten er vi tolerante, eller også er vi det ikke.\nI forbindelsen med forbuddet mod at bære tørklæde lyder det gang på gang, at Dansk Folkeparti er racistisk og, at forbuddet er antiislamisk. Det er så absolut en misforståelse i vores debat. Vi må ud over vores enten-eller og forsøg på at anklage den anden part. Det handler ikke om retten til at bære tørklæde eller ej. Det handler derimod om, hvad tørklædet og vores kultur har til fælles og ikke til fælles: Hvad er det, at tørklædet giver udtryk for - er det en tradition vi vil støtte op omkring og i samme omgang en udvikling, vi ønsker i Danmark?\nDebatten vanskeliggøres med disse forplumrede udsagn som ”urimelige tørklædeforbud”, ”religionsfriheden er truet i Danmark” og ”overgreb på den religiøse frihed”. Tørklædet er for mange kvinders vedkommende en undertrykkende faktor, og det bliver det ved med uanset hvor mange, der end måtte mene, at tørklædet ikke er undertrykkende. Så længe vi ikke tør sige, at det er en løgn, gør vi vold mod religionsfriheden, og vi svigter de medmennesker, for hvem tørklædet hører til det at være en god muslim og for hvem, tørklædet ikke er et valg. Med et tørklædeforbud for dommere og med en debat om, hvorvidt tørklædet skal forbydes i det offentlige rum, tør vi stå ved, at der er nogle forbehold vedrørende tørklædet og den islamiske kultur, som er langt fra den danske kultur. Debatten må derhen, hvor vi ikke fastfryser vores synspunkter i de polære forhold, og dér hvor vi frit men på et sagligt grundlag tør sige fra! Kulturradikalismen og andre progressive strømninger gør ikke arbejdet for os mere.\nVi kan ikke afvise tørklædeforbuddet men derimod debattere det. Vi må udover tolerancens enten-eller og i stedet tage vores verden alvorlig. Med vor blotte holdning til hinanden er vi – med K.E. Løgstrups ord – med til at give hinandens verden skikkelse. Et tørklædeforbud må ikke være diskriminerende men kan være med til at vække den muslimske verden og derved gøre en forskel.


Hvordan man kan helbrede gigt - Mosolyorszag.com\nAt vide, hvordan man kan helbrede gigt vil hjælpe dig med at lindre dig af den smerte, det kan forårsage. Gigt er en form for gigt i fødderne. Det er meget smertefuldt. Gigt er forårsaget af høje niveauer af urinsyre. Urinsyre kan være skabt i kroppen naturligt. Det kan også oprettes fra purinindhold. Hvis du undgår mad højt purinindhold, kan du eventuelt helbrede eller reducere din gigt. Nogle mennesker har høje niveauer af urinsyre naturligvis, men de skal stadig undgå fødevarer, der er højt purinindhold. Tal med din læge, hvis du har brug for mere hjælp med din gigt.\n• Kontrol podagraanfald\nLindre smerter forårsaget af gigt først. Gigt kan være yderst smertefuldt, men kan blive kontrolleret med NSAID og andre anti-inflammatoriske lægemidler. Din læge kan ordinere den bedste sig for dig at styre din gigt. Medicin kan være nødvendigt at injiceres direkte i smertefulde joinforbindelsen til lindring.\nGigt opstår normalt i leddene i tæerne og andre dele af foden, men det kan opstå i nogen del af kroppen. Det er yderst smertefuldt og kan være pludselige. Det kan også forårsage hævelse, rødme, varme og stivhed.\nDu kan få gigt smertelindring, hvis du reducere mængden af urinsyre i dit system.\nSe nedenfor i afsnittet ressourcer, hvis du har brug for flere oplysninger om lindre din gigt symptomer.\n• Undgå podagraanfald\nDrik masser af vand for at holde dig godt hydreret. For de fleste mennesker er otte til tolv glas vand minimumsbeløbet hver dag.\nBruge en over the counter medicin forberedelse H eller generiske at reducere rødme og hævelse på gigt inficeret fod.\nDu kan også is området flere gange om dagen for tyve-tredive minutter hver gang til at reducere hævelse i din gigt mund.\nFå masser af hvile hver dag til at holde dig gigt gratis.\nAt vide hvordan helbrede gigt vil hjælpe dig tage kontrol over denne smertefulde form for gigt.\n• Reducere urinsyre i blodet\nReducere urinsyre i kroppen. Urinsyre hober sig op på dine led kan forårsage smertefulde gigt. Urinsyre er lavet af fødevarer, der er højt purinindhold. Hvis din krop skaber for meget gigt, fjerner det ikke korrekt, eller hvis du spiser fødevarer rige på urinsyre, kan du udløse din gigt symptomer.\nFødevarer, der er højt purinindhold omfatter dyrs organer som nyrer, hjerne, lever, hjerte og blod køer, svin, kalkun og kyllinger. Yderligere fødevarer, der er højt purinindhold er høj fructose fødevarer såsom pie, syltetøj og gelé, spinat, blomkål, champignon, bønner, linser og asparges. Undgå disse fødevarer så vidt muligt at undgå de purinindhold at forårsager urinsyre.\nHvis du ønsker mere information om hvordan man kan helbrede gigt, se nedenfor i afsnittet ressourcer.\nHvordan man kan helbrede gigt med svovl\nHvordan man kan helbrede efter en Body Lift\nHvordan man kan helbrede hud allergier med vitaminer\nHvordan man kan helbrede gnidning\n• Hjem afhjælpe til behandling af ARP\n• Kilder af kollagen\n• Virkningerne af Hypothyroide behandling\n• Hvordan til at rense vand med ionisering\n• Ordentlig fodpleje for diabetespatienter\n• Slimløsende hjem middel mod tynd Slim sekreter\n• Tips om Master Rens Diet\n• Hvordan man spiser sundt & tabe den rigtige måde\n• Fordele ved at tage østrogen\n• Mandlige inkontinens og ikke-kirurgiske behandlinger


Nyhedsbrev maj 2015: Nyt om miljø og udvikling\nFolketingsvalget bliver afgørende for, om den grønne omstilling skal fortsætte eller bremses. Der er markant forskel mellem de to blokke på dette område. Derudover er det afgørende, at valget også kommer til at handle om, at vi får et Danmark, der tager globalt ansvar - et Danmark, verden kan regne med.\nAf Troels Dam Christensen, 92-gruppen\nEn ny analyse af rød og blå bloks politik i den forløbne valgperiode viser, at der er markant forskel mellem de to fløje. Der er plads til forbedringer i rød blok, men blå blok vil inden for flere områder tilbagerulle den grønne politik. I nogle tilfælde undsiger de sågar, hvad de selv stod for i 00'erne.\nFlertal af danskere siger nej til fracking og skifergas\n44% af den danske befolkning tilkendegiver, at spørgsmålet om den kontroversielle metode fracking efter skifergas kan få betydning for, hvor de sætter deres kryds ved det kommende folketingsvalg. En ny undersøgelse viser betydelig modstand mod fracking og skifergas i befolkningen - og modstanden går på tværs af blokkene.\nAf Tarjei Haaland, Greenpeace\nKlimamøde skal Bonn'e ud på både kort og lang sigt\nLige rundt om hjørnet starter det årlige klimaforhandlingsmøde i Bonn, Tyskland. Mødet tegner til at blive endnu mere intenst end sædvanligt, da det i år er afgørende, at man får forkortet den enorme forhandlingstekst, der ligger på bordet. Inden COP21 i Paris skal man overkomme gevaldige uenigheder. Bonn er et vigtigt skridt på vejen.\nPost-2015: Når ambitiøse mål skal implementeres af verdenssamfundet\nDer er nu foreløbig enighed om de nye 17 globale bæredygtighedsmål. De spænder bredt, og er tilsammen en ambitiøs dagsorden. Derfor er der også brug for ambitiøs finansiering. Spørgsmålet er, hvor pengene skal komme fra, og om politik- og finansieringsforhandlingerne skal holdes adskilt eller ej.\nAf Ida Klockmann, Sex & Samfund\nDet internationale erhvervsliv: Vi skal have en ambitiøs aftale ved COP21\nNår det trækker op til storm, er der nogle, der bygger mure og andre, der bygger vindmøller. Erhvervs- og finanslivet er klar til at bygge vindmøller. Men de har brug for ambitiøse politiske mål. Dem efterspurgte de i sidste uge til klimafinansieringskonference i Paris.\nAf Helene Hagel, 92-gruppen\nDanmarks Naturfredningsforening gør Folkemødet grønt\nI juni er der folkemøde på Bornholm. Mere end 22.000 mennesker vil dagligt besøge Allinge, og derfor er festivalens grønne profil vigtig. Danmarks Naturfredningsforening samarbejder med Folkemødet om konkrete tiltag, der også kan fungere som inspiration for andre der arrangerer møder, events og festivaler.\nAf Eva Frydensberg Holm, Danmarks Naturfredningsforening


Over 20 års erfaring med skurvogne\nScanvogn er Skandinaviens førende producent af mobile løsninger til bygge- og eventbranchen. Vores produkter består af mandskabs- og beboelsesvogne, kontor- og spisevogne samt toilet- og badevogne.\nVi er altid behjælpelige med at afdække og opfylde kundens behov, både under salget og når vognen står hos kunden. Dette afspejles i vores evne til at håndtere reparationer og levere reservedele.\nI takt med at markedet ændrer sig gør vores kunders udfordringer, behov og forventninger det også. Vi har gennem de sidste 20 år været first-movers inden for vores branche og dette skyldes, at vi i fællesskab med vores kunder kontinuerligt har introduceret nye og bedre løsninger.\nVi er et team på over 100 specialister med mange års erfaring inden for bygge- og eventbranchen. Vi producerer selv mange af vores komponenter og arbejder tæt sammen med vores leverandører for at udvikle dele, som optimerer kvalitet, design og funktionalitet. På denne måde er vi i stand til at tilbyde dig de bedste produkter, som lever op fuldt op til dine forventninger.\nScanvogn er lokaliseret i det Nordlige Danmark tæt på Vesterhavet. Virksomheden blev etableret i 1995 af de to bygningshåndværkere Finn Andersen og Frits Stjerne. Med udgangspunkt i deres egne erfaringer fra byggepladserne og med afsæt i håndværkernes behov, udviklede de en række vellykkede mandskabsvogne.\nScanvogns rødder går yderligere 10 år bagud til det tidligere Flexvogne A/S, som blev stiftet af Finn Andersen, hvor han i 1985 i tiltro til de nye skurvognsregulativer startede produktionen af letvægtsskurvogne.\nScanvogn har i dag over 100 medarbejdere og kunder i Danmark, Norge, Sverige, Tyskland, Holland, Polen, Schweiz og Australien. Læs mere om vores historie her.\nPublikums tilfredshed øges ligeledes, når der i forbindelse med diverse begivenheder tilbydes hygiejniske og komfortable faciliteter for personlig hygiejne. På samme måde øges kundetilfredsheden, når der tilbydes baderums- og køkkenfaciliteter af høj standard i forbindelse med renoveringsopgaver.


Børn på flugt fortjener mere omsorg – ikke mindre - Børns Vilkår\nBørn på flugt fortjener mere omsorg – ikke mindre\nDebatindlæg af Christian Friis Bach, generalsekretær i Dansk Flygtningehjælp, og Rasmus Kjeldahl, direktør i Børns Vilkår, bragt i Politiken d. 13. maj 2018.\nSom forældre har vi alle et håb om, at det skal gå vores børn godt: At de skal trives, møde venner, klare sig i skolen, vokse op og få succes på livets mange fronter. Og mon ikke de fleste af os bliver berørt, hvis der er tegn på det modsatte? Hvis de møder modgang og – måske endda i længere tid – udviser tegn på mistrivsel? Det er i de situationer, vi lægger alt andet til side og samler vores kræfter om at få vores børn på ret køl igen.\nI Danmark er vi endda så heldige, at samfundet har overskud til at institutionalisere omsorgen: Hjælpere står som udgangspunkt klar, hvis der opstår problemer, som forældrene ikke selv magter. Størst er opmærksomheden over for børn, som befinder sig i en særligt udsat eller sårbar position. Det gælder, uanset om de bor i Hellerup eller Herning, og uanset om deres forældre har en god fast indkomst eller må slås for dagen og vejen. Ligheden er en grundlæggende værdi i vores danske velfærdsstat.\nDerfor gør det ondt at se, at der i Danmark er en gruppe børn, som slet ikke er omfattet af det samme sikkerhedsnet. Vi tænker på de mange børn, der bor på asylcentre rundt omkring i landet.\nDet er børn, som fra første dag har mødt modgang i livet, og som nu lever i et ingenmandsland. Mange af dem har været vidne til vold og død. De har haft en omflakkende barndom – først på flugt og nu i en usikker venteposition. En del af dem er kommet hertil alene eller med større søskende. Andre har forældre, der er så mærkede af krig og opbrud, at det præger hele tilværelsen. Det bør være overflødigt at skrive, at mange af disse børn mistrives i en grad, så de har brug for hjælp fra professionelle. Desværre får de det langt fra altid.\nI april offentliggjorde Dansk Flygtningehjælp en rapport om børns trivsel på danske asylcentre. Rapporten dokumenterede, at asylsøgende børn får lov at mistrives i en grad, som man ikke ville acceptere blandt danske børn. Forklaringerne er mange og komplekse; alene livssituationen på centrene avler mistrivsel – bl.a. de lange ventetider, afslagene, fraværet af et hverdagslignende familieliv og de hyppige flytninger mellem centrene. Børn tabes groft sagt i krydsfeltet mellem den udlændingelov, som skaber de usikre livsbetingelser, og den servicelov, som skulle garantere den nødvendige omsorg. Medarbejderne på asylcentrene og i kommunerne ville gerne gøre mere, men rammerne er ikke til det.\n”Man kunne i princippet underrette på dem alle sammen […] de har det jo alle sammen dårligt”, siger en socialkoordinator fra et asylcenter i rapporten. Men netop fordi stort set alle børnene har det dårligt, kan der gå længere tid, før tegn på mistrivsel indberettes til myndighederne.\nOg inden for de nuværende rammer kan det være svært overhovedet at tilbyde en effektiv social indsats. Udsatte danske børn kan få hjælp inden for stabile rammer som skolen, hjemmet og institutionen. Selve midlertidigheden og anormaliteten på asylcentret gør det svært at sætte ind med en virkningsfuld støtte. Og det gælder i særdeleshed på udrejse-/hjemrejsecentre\nDet værste er ikke, at det er sådan. Det værste er, at vi som samfund ikke reagerer tilstrækkeligt, selv om vi med politiske løsninger kunne ændre situationen. Debatten, der er fulgt efter rapporten, har ikke været præget af den beslutsomhed, vi kunne ønske. Derimod benyttede et folketingsmedlem anledningen til at sige, at børn på asylcentrene ”ikke skal behandles lige så godt som danske børn”. Citatet er ikke blevet dementeret og må derfor stå til troende. Mere bemærkelsesværdigt er det dog, at det heller ikke i særlig høj grad er blevet modsagt.\nDebatten understreger det, som rapporten dokumenterer: At vi i Danmark ikke står vagt om asylsøgende børn med samme ildhu, som gjaldt det vore egne. Både Børns Vilkår og Dansk Flygtningehjælp har peget på udrejsecentrene som et af de steder, hvor det står værst til med trivslen: Her lever familierne i en fastlåst situation. De mister muligheden for at opretholde noget, der bare minder om en almindelig hverdag. Og usikkerheden kan strække sig i måneder eller år.\nI debatten kan man ind i mellem høre, at det familiens egen skyld: At børnene er ofre for deres forældres dårlige valg. Men det er ikke et argument for ikke at gøre noget, og det er aldrig et argument, vi bruger, når det gælder samfundets omsorg for danske børn. At placere ansvaret hos forældrene er at skyde det fra sig.\nHelt konkret vil vi foreslå, at børnefamilier kun flyttes til udrejsecentret Sjælsmark, hvis det er absolut nødvendigt. Og at det sker så tæt på udrejsetidspunktet, at opholdet højst varer et par uger. Udlændingestyrelsen skal have mulighed for at vurdere barnets tarv; hvis f.eks. kommunen er i gang med en børnefaglig undersøgelse af barnet, skal familien ikke rives ud af den proces og sendes til et udrejsecenter. Det samme gælder, hvis barnet er midt i en social indsats på et andet asylcenter. Endelig er det vigtigt, at familierne også på udrejse- og hjemrejsecentre skal kunne lave deres egen mad og spise den sammen. Det er ikke en lille detalje, et ønske der står i parentes: Måltidet er et vigtigt anker for familiens tryghed og fællesskab. Det gælder for danske familier, og det burde derfor også være en helt naturlig mulighed på centre som Avnstrup og Sjælsmark.\nDenne type af ændringer vil markant kunne øge trivslen – til gavn for børnene, deres familier og de mange gode medarbejdere der knokler på centrene, men som har svært ved at finde passende løsninger inden for de nuværende rammer.\nAsylsøgende børn fortjener mere omsorg, end de får i dag. Så længe de er i Danmark, har de ret til at trives, udvikle sig og glæde sig over de små og store ting i tilværelsen. Deres fremtid tegner sjældent så lys som den, vi ønsker for vores egne børn. Desto mere bør vi gøre for dem, mens de er gæster hos os. Det ville være klædeligt, hvis politikerne en gang for alle besluttede sig for at efterleve den vending, der er en indgroet del af det danske sprog og kultur: ”Man skal ikke gøre forskel på børn.”


Laufenburg september 2017: De 20 mest populære lejligheder til leje i Laufenburg - Airbnb, Baden-Württemberg, Tyskland\nHelt hjem/lejlighed i Görwihl\nStudiet er 32 kvadratmeter store. Køkken, badeværelse, soveværelse / stue er sat op, så du er nødt til at føle sig godt. Skulle det endda være køligere, den svensk brændeovn for en meget speciel hygge gør. Centralvarme er også muligt.\nOver 100 år gamle hus er en af de ældste gårde i Rickenbach, distriktet Schweikhof. Lejligheden er på jorden sydsiden. Med fremsynethed, Alperne er at se og udenfor på terrassen er der en lille grøn paradis for mennesker og dyr (fugle, geder og andre firbenede venner). Afslapning er meget vigtigt her! De smukke vandrestier gennem Murg dalen og Albtal er et absolut must. Ligeledes mange århundreder gamle og så kunstnerisk lagt Wühren er unikke i den maleriske Hotzenwald. En tur til Schluchsee Freiburg viser den samlede skønhed af det sydlige Schwarzwald. Bad Säckingen er 10 minutter i bil og til Basel 45 min.\nDen sydlige Schwarzwald er et turist højdepunkt i den sydlige del af Tyskland. Nærheden til Schweiz (Basel, Luzern, Jura og meget mere) og Frankrig (Vosges, Elsas) gøre dette område en gang mere attraktiv.\nHelt hjem/lejlighed i Mönthal


Foto: Дмитрий Пукалик (soccer.ru) [CC BY-SA 3.0 or GFDL]\nAf: Emil Aurehøj Persson, 14. juli 2017\nDu står som tilskuer i Parken, der er spillet 90 minutter og FCK er bagud 0-1. De fire minutters tillægstid er gået, men i stedet for at fløjte af, venter dommeren indtil chancen for at dømme et tyndt straffespark opstår. Kampen ender 1-1, FCKs fans er tilfredse og dommeren kan komme sikkert hjem.\nScenariet er utænkeligt i Danmark, men det er desværre helt normalt i den bedste nigerianske fodboldrække. Her kan det ikke anbefales at odds på udeholdet.\nNigeria er en af de største og mest traditionsrige fodboldnationer i Afrika. Gennem tiden har landet, med over 180 millioner indbyggere, produceret levende fodboldlegender som Jay Jay Okocha, Nwanko Kanu, Celestine Babayaro, Taribo West og Sunday Oliseh.\nLandsholdet har i mange år været blandt de bedste i Afrika, men klubfodbolden halter desværre efter. Landets bedste fodboldrække, Nigerian Premier League, er faktisk tættere på amerikansk Wrestling end europæisk fodbold, når det kommer til Fair Play.\nKigger man på statistikken for den nigerianske Premier League, behøver man ikke engang pudse brillerne for at se, at der foregår noget himmelråbende.\nSe bare nedenstående billede, hvor der er et flot 0 i antallet af tabte kampe ud for 14 af 20 hold. Formbarometeret i højre side er også udsædvanligt godt for stort set alle hold.\nBehøver vi at sige, at det ser mindst lige så vanvittigt ud, når man skifter til udebaneform? Se bare herunder:\nSammenlignet med Superligaen\nFor at sætte den vanvittige statistik lidt i perspektiv, har vi sammenlignet de foreløbigt 26 spillede runder i Nigeria med Superligaens Grundspil på 26 runder fra sidste sæson:\nN = Nigerian Premier League / S = Superligaen\nN 10 ud af 260 kampe er endt med en udesejr = 4%\nS 60 ud af 182 kampe er endt med en udesejr = 33%\nN 18 ud af 26 runder er endt uden nogen udesejre = 70%\nS 1 ud af 26 runder endte uden udesejre = 3%\nN 4 ud af 26 runder er endt i rene 1-taller – alle 10 hjemmehold vinder = 15%\nS Ingen runder er endt med rene 1-taller. Det tætteste er én runde, hvor 5 ud af 7 hjemmehold vandt = 0%\nN 9 ud af de 20 hold i ligaen har prøvet at vinde på udebane = 45%\n(Førerholdet, Plateau, har på forunderlig vis vundet hele to gange på udebane.)\nS Alle hold har minimum to gange vundet på udebane, på nær Silkeborg, der kun vandt en enkelt udesejr = 100%\nN 14 ud af 20 hold har ikke tabt på hjemmebane efter 26 runder = 70%\nS Kun FCK kan prale med ikke at have tabt på hjemmebane i grundspillet = 7%\nUtroligt nok udbød Bet365 betting på Nigerian Premier League, da vi skrev denne artikel, på trods af de tvivlsomme omstændigheder, der omgiver kampene. Det er der umiddelbart ikke andre spiludbydere, der bevæger sig ud i.\nOddsene var dog også meget lave på hjemmesejre. Men hvis du er til live betting, kan der findes god værdi i at livebette på uafgjort eller hjemmesejr, når et hjemmehold er kommet bagud. Her kan du i hvert fald være sikker på, at statistikken er fuldstændig på din side!\nOBS: Vi kan ikke garantere at odds på nigeriansk fodbold er tilgængelige hos bet365.\nDommere truer med boykot\nIfølge Africanfootball.com truede dommerne i Nigerian Premier League tilbage i Juli 2016 med en boykot efter flere episoder med angreb fra hjemmeholdets fans mod dommerne.\n“NRA (National Refereee Association) har fundet det nødvendigt at boykotte alle kampe, med hold, som dommeren enten bliver chikaneret af eller fysisk overfaldet af, gældende spillere og tilskuere,” udmeldte dommerne i en officiel pressemeddelse.\nDansker har oplevet det med egne øjne\nRoald Poulsen, som er tidligere landstræner for Zambia, har spillet flere kampe imod Nigeria. Han udtaler til TV2Sport, at han aldrig nogensinde ville turde tage et trænerjob i Nigeria.\n“Det var meget vanskeligt at spille i Nigeria. Dommerne ville ikke lægge sig ud med hjemmeholdets tilskuere, så vi fik som udehold aldrig nogle tvivlsomme kendelser tilkendt. Det var helt umuligt.”\nHan er helt overbevist om, at dommerne er bange for deres egen sikkerhed, hvilket går udover de sportslige hensyn.\n“Vi har sommetider spillet tillægstid i lang tid, hvor der først er blevet fløjtet af, når hjemmeholdet har scoret, fortæller Roald Poulsen til TV2Sport.\nNår dommeren får løn af hjemmeholdet\nTilbage i 2013 forsøgte det nigerianske fodboldforbund, ifølge The Guardian, at gøre noget ved sagen. Man oprettede organet, League Management Company, som skulle få styr på korruption og vold i ligaen.\nDesværre havde organet ikke nok penge til rådighed til at gøre en reel forskel. For eksempel skulle dommernes løn betales af hjemmeholdet. Denne løn viste sig dog i flere tilfælde at være afhængig af dommerens “præstation” på banen.\nBetting med omtanke\nKampene i Nigeria kan virke ekstra lokkende at bette på, men husk altid din sunde fornuft. Der er ikke synderligt gode odds at hente på de meget sandsynlige hjemmesejre, og du kan aldrig vide dig sikker på noget som helst, når det kommer til betting.


4. september 2021 - Føljeton\nDF må lave en ABBA\nAll the things I could do/ If I had a little money/ It’s a rich man’s world Abba er utroligt nok tilbage. Godt fire årtier efter bruddet, står den svenske popgruppe pludselig klar med to ny singler, ”I Still Have Faith In You” og ”Don’t Shut Me Down”. Et nyt album er på bedding, […]\nOver en mio. husholdninger i Louisiana var mandag efterladt uden strøm og med store oversvømmelser, efter at orkanen Ida – en af ”de mest kraftige storme, der nogensinde har ramt USA” – i weekenden ramte delstaten. Senere på ugen bredte den sig til flere delstater på østkysten, hvor regnen fortsætter med ”chokerende” hastighed og foreløbigt har dræbt mere end 45 mennesker.\nDet sidste amerikanske militærfly forlod tirsdag Afghanistan. “Der er en masse sorg forbundet med denne afgang. Vi fik ikke alle dem ud, vi gerne ville have fået ud“, udtalte lederen af den amerikanske hærs centralkommando, general Kenneth McKenzie, på et pressemøde om de mere end 100 amerikanere, der stadig ikke har fået hjælp til evakuering af det amerikanske militær.\nDen strammeste abortlovgivning i USA’s historie trådte onsdag kraft i delstaten Texas, hvis vedtagelse ikke var blevet modsat sig af Højesteret. I en Kære Læser skrev Asta Kongsted torsdag om loven, der forbyder abort efter seks uger, også selvom graviditeten er sket som følge af incest eller voldtægt, og som gør det muligt at anmelde almindelige mennesker, der hjælper kvinder til abort.\nRigsretssagen mod den tidligere udlændinge- og integrationsminister Inger Støjberg, der er anklaget for ulovlig adskillelse af unge asylpar, begyndte torsdag med det første af i alt 38 retsmøder. Støjberg havde forinden oprettet en ”folkeklub”, hvor medlemmer for 25 kroner om måneden kan følge med i hendes udlægning af forløbet. DR fulgte førstedagen minut for minut.\nEfter kun et år på posten meddelte Japans premierminister Yoshihide Suga fredag, at han ikke vil genopstille, når der senere på måneden er partiledervalg i Liberal Democratic Party. Til pressen lød det, at det var svært at balancere energien mellem valgkamp og corona, som han har været stærkt kritiseret for sin håndtering af: ”Jeg kan ikke begge dele. Jeg er nødt til at vælge en”.\nDe homoseksuelle må leve på polsk\nDette er tredje del af serien.\nJasiek Sobijanek. Foto: Szymon Stępniak\nPå en klippe ved den polske kystby Gdynia står Jasiek. Bølgerne slår dovent ind mod stenene, stedet er badet i mandaringult aftenlys, og han er iført sin fars smokingjakke og et par tårnhøje røde stilletter. Om lidt skal han giftes med sin kæreste, Dominik, men først skal han synge duet med Polens svar på popidolet […]\nDen nye abortlovgivning i Texas medførte torsdag protester foran Højesteret i Washington, D.C. Foto: Drew Angerer/Getty Images/AFP\nVi havde hellere været det foruden, men som et slags held i et uheld kan USA’s hidtil strammeste abortlovgivning, der trådte i kraft i Texas onsdag, måske være det, der vender skuden og får flere amerikanere til at bakke op om kvinders frie valg: ”For første gang i årtier får landet et glimt af, hvad der sker, når abort pludselig ikke er tilgængelig for næsten alle kvinder i en af landets mest folkerige stater. På godt og ondt vil amerikanernes syn på, hvornår abort skal være lovligt, sandsynligvis blive meget tydeligere”. FiveThirtyEight dykker ned i amerikanernes holdning til abort gennem tiden.\n24-årige Inger Støjberg, som fotografen i sin oprindelige tekst til fotoet kaldte 'en Venstre-sild', da hun i 1997 stillede op til sin anden valgrunde i Viborg Amt. Foto: Ernst Van Norde/Ritzau Scanpix\n”Vi har en grundlæggende antagelse om, at der er sammenhæng mellem de ting, folk siger. Hvis ikke den er umiddelbart synlig, konstruerer den sig selv oppe i vores hoveder. Dem, der taler med underforståelser, kan fralægge sig ansvar og sige: ‘Det har jeg aldrig sagt’”. Inger Støjberg mestrer underforståelsen til perfektion, fortæller professor i retorik ved Københavns Universitet Christian Kock, der sammen en spindoktor, en brandingekspert og Adrian Hughes dissekerer Støjberg retoriske virkemidler i gårsdagens ‘Klog på Sprog’ på P1.\nI første afsnit af Altingets podcast 'I Merkels Fodspor' rejser Thomas Lauritzen og Lykke Friis tilbage til kanslerens barndom under det kommunistiske styre. Her ses hun på campingtur i 1973. Foto: Bernd Gurlt/AFP/Ritzau Scanpix\nHvem er Mutti?\nHvorfor er Angela Merkel bange for hunde? Og hvordan har hun lært flydende russisk? Det lover Altingets Thomas Lauritzen og Tyskland-kender og direktør for Tænketanken Europa, Lykke Friis, at give svaret på i en ny podcastserie, der går i fodsporene på den tyske kansler, inden hun senere på måneden takker af efter 16 år på posten. Afsnittene udkommer hver uge frem mod det tyske valg, dog lidt på bagkant af de gode DR-folk Michael Reiter, Lasse Engelbrecht og Stéphanie Surrugues anbefalelsesværdige podcast om Mutti, Mandedræberen og Europas Dronning.\nDer er noget lidt forlorent over det her: Kan skildpadder rent faktisk løbe?


Bistro des Arts - Fransk Bistro i Dubai Marina - Dubai Blog - Mitzie Mee\nby Sanne august 28, 2016\nBistro des Arts er en af de få steder i Dubai Marina, hvor man kan sidde udenfor og nyde et glas rødvin. Maden er ganske udmærket, men det er de hyggelige omgivelser, der er hovedårsagen til at Bistro des Arts er et af de dejligste steder at tilbringe en fredag aften i Dubai Marina.\nNår man først er inde i restauranten, glemmer man hurtigt, at man er i Dubai, for Bistro des Arts har i den grad formået at skabe en lille bid af Paris i Dubai. Maden er klassiks fransk bistromad, og menuen har et godt udvalg af små lækre forretter. Hovedretterne koster omkring 100AED, med mindre man har løst til bøf, der med grøntsager (15AED) og sauce (20AED) løber op i næsten det dobbelte.\nBistro des Arts serverer dagens ret hver dag, og onsdag er raclette-aften. Derudover tilbyder restauranten både morgenmad og frokost til meget rimelige priser. Udvalget af vin er blandt de bedre i byen, mens prisen for en flaske følger gennemsnittet i Dubai (dvs. ret så dyrt).\nDa jeg spiste der, var servicen en smule utålmodig og til tider endda lidt arrogant, dog uden at det nåede et omfang, der påvirkede den overordnede oplevelse, som uden tvivl var rigtig fin.\nUde på terrassen er der et lillebitte legeområde længst bag, og selvom Bistro des Arts ikke er et oplagt sted at slæbe sine børn med, så bør man være opmærksom på dette, når man bestiller bord, da det nok ikke er så fedt at sidde lige netop der, med mindre at man selv har børn.\nDer er ikke adgang til Bistro des Arts fra The Address. I stedet går man ud af Marina Mall i den ende, hvor Waitrose ligger og når man står med ryggen mod Marina Mall (og næsen mod Marinaen) går man til højre. Bistro Des Arts ligger lige om hjørnet.\nMorgenmaden på Bistro des Arts er en af de bedste i Dubai Marina. Kaffe smager dejligt, og deres Pain Perdu er fantastisk.\nBistro des Arts, Dubai Marina (next to The Address), Dubai, Tlf: +971(0)45511576, Åbningstider: Man-Søn 7:30 – 23:00\n>Besøg Bistro des Arts’ website\nDubai: Miyoshi – En koreansk frisørsalon i Dubai\nProjeto Açaí – Brasiliansk morgenmad i Dubai Marina\nDubai: Little Erth by Nabz&G – Vegansk mad...


Brugte Jaso brugte Entreprenørmaskiner til salg - Mascus Denmark\nDu er her Mascus Denmark > Brugte Entreprenørmaskiner > Jaso\nBrugte Jaso brugte Entreprenørmaskiner til salg\nGennemse annoncer for Jaso entreprenør til salg i hele Europa. De nyeste annoncer placeres øverst. For at sortere disse brugte Jaso entreprenør kan du klikke på sorteringsknapper såsom mærke, model, årgang, driftstimer, land. For at søge blandt alle brugte brugte Entreprenørmaskiner til salg, klik på linket. Du kan læse mere om Jaso brugte Entreprenørmaskiner i sektionen om mærker.\nJaso J 36 MACEksekvering: Statisk, Maksimal løftekapacitet: 2000, Løftekapacitet: 2000, Max løftekapacitet ved enden af bommen: 1000, Bomlængde på kranen: 3500, Løftehøjde: 3070, Original farve: Geel, Produktionsland: ES\nJaso J 4510Maksimal løftekapacitet: 2500\nJaso J85Skadet: Adskilt, Generel tilstand (1-5), 1=dårligst - 5=bedst: 5, Antal tidligere ejere: 1\nJaso J 300Generel tilstand (1-5), 1=dårligst - 5=bedst: 5, Maksimal løftekapacitet: 16000, Bomlængde på kranen: 7500, Løftehøjde: 5100


Fremtidens SOSU assistent\nHvis du vælger DIGI-Tech, når du skal uddanne dig til social- og sundhedsassistent, får du den samme uddannelse som almindelige assistenter, men alle fagene får en digital drejning, og der er særlig fokus på velfærdsteknologi.\nUddannelsen tager lige så lang tid som social- og sundhedsassistentuddannelsen – 2 år og 9½ måned.\nMed DIGI-Tech håber vi, at give dig lyst til at være den bedste til at bruge og implementere velfærdsteknologi på arbejdsmarkedet. Vi håber også at kunne give flere drenge lyst til at blive assistenter, fordi du kommer til at arbejde med både pleje og digitale løsninger i sundhedssektoren.\nBaggrund for uddannelsen:\nAktuelt er der stor mangel på SOSU-personale. Problemstillingen skyldes både, at det er vanskeligt at rekruttere elever til faget, samt at et stort antal SOSU’er over de næste par år går på pension.\nSundhedsvæsenet er karakteriseret ved en hastig udvikling inden for brug af digitalisering og velfærdsteknologi. Der udvikles hele tiden nye teknologier, der kan understøtte borgere, der har brug for hjælp. Borgere har en forventning om at have adgang til digitale løsninger og teknologier, der kan være med til at give dem større fleksibilitet og uafhængighed. Arbejdsområder forventes at komme til at ændre indhold og format over de kommende år. Dette vil medføre, at der vil stilles nye krav til de digitale kompetencer og færdigheder både i forhold til anvende teknologien samt til at være medskaber.\nUdvikling af DIGI-Tech har som mål at være en del af løsningen på ovenstående udfordringer.\nBåde ved at uddanne medarbejdere der kan gå forrest og være med til at sikre den digitale og teknologiske udvikling, samt ved at skabe en uddannelse og et attraktivt læringsmiljø inden for SOSU-uddannelserne, der kan tiltrække elever med andre interesser end den ordinære social- og sundhedsuddannelse og EUX kan.\nDen færdige elevs kompetencer:\nDigitale og tekniske\nFormidlings- og samarbejdskompetencer\nTurde gå forrest – træde frem, være i en ambassadør- og vejledende rolle både sammen med kolleger og med borger\nAt øge rekrutteringen til SOSU-faget ved at udbyde en teknisk-innovativ uddannelse, der uddanner eleverne til teknologiambassadører.\nUddanne medarbejdere med kompetence til at være medvirkende til at fremtidssikre den digitale udvikling i kommunerne, sundhedsvæsenet og samfundet.\nUnderstøtte et kompetenceløft hos alle medarbejdere og give fremtidige medarbejdere særlige forudsætninger for at medvirke ved implementering af nye teknologier og digitale miljøer.\nAt uddanne medarbejdere med særlige kompetencer til at understøtte borgerens ønsker om brug af teknologi med det formål at opnå større fleksibilitet og uafhængighed.\nDu bliver optaget på uddannelsen ved at søge en opslået elevstilling hos kommunen.\nDu skal holde øje med jobopslag fra kommunen på kommunens hjemmeside\nAnsøgningsfristen og uddannelsesstart varierer, men du får besked, hvis du ansættes i en stilling.\nKriterierne for at komme i betragtning er et afsluttet Grundforløb 2\nKontakt vores Elevadministration ved yderligere spørgsmål.\nHør her, hvorfor Anne-Mette Schwartz og Torben Ankerstjerne har valgt denne uddannelse hos os fremfor en helt masse andre:\nAnsøg ved at klikke her.\nSenest ændret tirsdag, 01 september 2020 15:11


Pia Jeppesen stopper som formand ved årsskiftet | Dansk Psykoterapeutforening\nPia Jeppesen stopper som formand ved årsskiftet\nFormand for Dansk Psykoterapeutforening Pia Jeppesen trækker sig som formand pr. 1. januar 2019. Det meddelte hun bestyrelsen på et bestyrelsesmøde i København onsdag den 31. oktober 2018.\nPia Jeppesens afgang betyder, at der skal vælges en ny formand på generalforsamlingen den 2. marts 2019. Nuværende næstformand Kim Matzen indtræder som konstitueret formand i perioden fra 1. januar og frem til generalforsamlingen.\nPia Jeppesen har siddet i formandsstolen siden 2016 og i bestyrelsen siden 2014. Hendes beslutning om at stoppe skyldes private og familiære årsager.\n”Det har været en stor ære for mig at stå i spidsen for medlemmerne af Dansk Psykoterapeutforening og at have været en del af foreningens vækst og udvikling igennem de seneste år. Da jeg trådte ind i bestyrelsen, havde jeg nogle klare mål om at gøre foreningen professionel og synlig. Det er den nu. Vi arbejder efter en strategi, et arbejdsprogram og handleplaner, ligesom sekretariatets arbejdsgange og systemer er blevet mere tidssvarende og effektive. Men forhold i mit privatliv gør, at jeg nu må give stafetten videre til en ny formand, der kan tage roret sammen med bestyrelsen og sekretariatet og bygge videre på det solide fundament, der er lagt. Jeg vil gerne takke bestyrelsen, sekretariatet samt alle udvalg og frivillige for deres store støtte samt ikke mindst det store engagement og arbejde, de lægger i at drive foreningen. Jeg ser meget frem til at følge foreningens udvikling i fremtiden” siger Pia Jeppesen.\nBestyrelsen finder det meget beklageligt, at formand Pia Jeppesen træder tilbage. Den nuværende bestyrelse har haft et fremragende samarbejde med formanden og har værdsat den arbejdsform og professionalisme, som Pia Jeppesen står for. Bestyrelsen vil støtte næstformanden i tiden frem til næste generalforsamling og følge den professionelle linje, der allerede er lagt.\nI næste nyhedsbrev vil det blive oplyst, hvordan proceduren og tidsplanen bliver for at stille op til formandsvalget.


Se din kommunes seværdigheder | Tårnby Kommunebiblioteker\nTårnby Kommune rummer et væld af seværdigheder. Du kan få inspiration til ture rundt i kommunen.\nDu kan se: De fredede bygninger og de helt nybyggede. Kunstudstillinger og levende udstillinger. Det arkitekttegnede og det knopskudte ud af tidens nødvendighed. Det landlige og det industrielle. Det fredede og det beboede landskab. De grønne områder og de blå kyster.\nLokalarkivet er i gang med at lægge forskellige ture og oplysninger ind på et kort. Kortet kan ses på din iPhone eller SmartPhone, så du kan gå en lokalhistorisk tur med mobilen i hånden.\nKorttur - Tårnbys Marguerite-ruter\nArkivet har kaldt disse ture for Tårnbys Maguerite-ruter. Turene er på omkring 2-3 km, som du kan gå ud fra et lille kort og samtidigt se ældre fotografier.\nKastrup og Maglebylille spillede en stor rolle i oktober 1943 med at hjælpe de danske jøder til Sverige under jødeforfølgelsen. Læs også i Glemmer Du Oktober 1943 - Danske jøders flugt til Sverige, hvis du vil vide mere fiskerne, hjælperne og de danske jøder.\nMange af de tidligere marker i Kastrup bliver nu brugt til beboelse. Her kan du se nogle af de steder, som blandt andet industriarbejderne boede i. Læs også Glemmer Du Fra marker til lejligheder, hvis du vil vide mere om området.\nGå til Kortturen Fra marker til lejligheder\nGå til Kortturen Flensburgs fotorejse\nDu kan tage en tur rundt i Tårnbys vejnavne. Her kan du få forklaringer på, hvorfor nogle veje hedder som de gør samt se et fotografi fra vejen.\nGå til Kortturen Tårnbys vejnavne\nGå til Kortturen Det kulturhistoriske orienteringsløb\nGå på opdagelse blandt nogle skulpturer i Tårnby Kommune. Skulpturerne er fotograferet af Kurt Pedersen, Amager Fotoklub. Du kan læse om hver skulpturs historie. Det er kun et udvalg af skulpturene i kommunen, der er vist.\nGå til Kortturen Skulpturer i Tårnby\nDu kan også gå på opdagelse i de gamle landsbyer Kastrup, Tårnby, Tømmerup og Ullerup. Brug Turguide og få en seværdig tur rundt i kommunen.\nTurguide til de gamle landsbyer\nAf: Inger Kjær Jansen\nGuidens formål er at give borgere i og uden for Tårnby Kommune lejlighed for at tage på udflugt i kommunens gamle landsbyer.\nCopyright © Tårnby Kommunes Stads- og Lokalarkiv og Inger Kjær Jansen.\nGå til turguiden\nDu kan også vælge at printe turguiden ud.